**РЕПУБЛИКА БЪЛГАРИЯ**

**МИНИСТЕРСТВО НА ЗЕМЕДЕЛИЕТО**

**ОБЛАСТНА ДИРЕКЦИЯ “ЗЕМЕДЕЛИЕ”- КЮСТЕНДИЛ**

 **2500, Кюстендил, ул. ”Демокрация” 44, тел.-факс 55-02-71, E-mail** **odzg\_kyustendil@mzh.government.bg**

**ГОДИШЕН ДОКЛАД**

**ЗА ДЕЙНОСТТА НА**

**ОБЛАСТНА ДИРЕКЦИЯ “ЗЕМЕДЕЛИЕ” - КЮСТЕНДИЛ**

**ЗА 2022г.**



**КЮСТЕНДИЛ**

**СЪДЪРЖАНИЕ:**

**ОБЩА АГРОХАРАКТЕРИСТИКА ЗА ОБЛАСТТА**

**І. РАСТЕНИЕВЪДСТВО - ………………………………………………………………………………………………………….4**

1. ОПЕРАТИВНА ИНФОРМАЦИЯ В РАСТЕНИЕВЪДСТВОТО - ………………………………………………………………4

2.ПОСТОЯННА ОБЛАСТНА ЕКСПЕРТНА КОМИСИЯ ЗА ПРОВЕЖДАНЕ НА ОБСЛЕДВАНЕ НА ПЛОЩИТЕ СЪС ЗЕМЕДЕЛСКИ КУЛТУРИ - ………………………………………………………………………………………………………….6

**ІІ. ЖИВОТНОВЪДСТВО - …………………………………………………………………………………………………..…….. 6**

**ІІ. ДЕЙНОСТИ НА ГЛАВНА ДИРЕКЦИЯ „АГРАРНО РАЗВИТИЕ“ - ………………………………………………..…….7**

1.ДЕЙНОСТИ ПО КАМПАНИЯ НА МЗХГ ЗА ПОДАВАНЕ НА ВЪЗРАЖЕНИЯ, ОТНОСНО СПЕЦИАЛИЗИРАНИЯ СЛОЙ "ПЛОЩИ В ДОБРО ЗЕМЕДЕЛСКО СЪСТОЯНИЕ" -…………….. ……………………………………………………………….7

2. ИНФОРМАЦИОННО - РАЗЯСНИТЕЛНИ КАМПАНИИ - ……………………………………………………………………..8.

3. ДЕЙНОСТ ПО НАРЕДБА 19 ОТ 25 ОКТОМВРИ 2012Г. ЗА СТРОИТЕЛСТВО В ЗЕМЕДЕЛСКИ ЗЕМИ БЕЗ ПРОМЯНА ПРЕДНАЗНАЧЕНИЕТО ИМ - ………………………………………………………………………………………………….…….8

4. ДЕЙНОСТ НА КОМИСИЯТА ПО ЧЛ.17, АЛ. 1, Т. 1 ОТ ЗАКОНА ЗА ОПАЗВАНЕ НА ЗЕМЕДЕЛСКИТЕ ЗЕМИ /ЗОЗЗ/ 9

5. РЕГИСТЪР НА ЗЕМЕДЕЛСКИТЕ СТОПАНИ НА ТЕРИТОРИЯТА НА ОБЛАСТТА, СЪГЛАСНО ИЗИСКВАНИЯТА НА НАРЕДБА № 3/29.01.1999г. ЗА СЪЗДАВАНЕ И ПОДДЪРЖАНЕ НА РЕГИСТЪР НА ЗЕМЕДЕЛСКИТЕ СТОПАНИ …….10

6. РЕГИСТЪР НА ПЛЕМЕННИ ПЧЕЛНИ МАЙКИ И ИЗКУСТВЕНИ РОЯЦИ/ОТВОДКИ ………………………………….11

7. СЪСТОЯНИЕ И ПОЛЗВАНЕ НА ЗЕМИТЕ ОТ ДЪРЖАВНИЯ ПОЗЕМЛЕН ФОНД ………………………………………..11

8. СПОРАЗУМЕНИЯ ПО РЕДА НА ЧЛ. 37В И ЧЛ. 37Ж ОТ ЗСПЗЗ …………………………………………………………….13

9. ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ 27, АЛ. 6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ. 27, АЛ. 8 ОТ ЗСПЗЗ …………………………………………………..15

10. ДЕЙНОСТИ ПО ВЪЗСТАНОВЯВАНЕ НА ЗЕМЕДЕЛСКИ ЗЕМИ ………………………………………………………...16

11.ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ВЪЗСТАНОВЯВАНЕ НА СРЕДНО РЕНТНО ПЛАЩАНЕ, СЪГЛАСНО ЧЛ. 37В, АЛ. 7 ОТ ЗСПЗЗ НА ПРАВОИМАЩИТЕ СОБСТВЕНИЦИ НА ЗЕМЕДЕЛСКИ ЗЕМИ ПРЕЗ 2022 Г. ………………………………………………………………………………………………………………………….17

12.ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ПРЕДОСТАВЯНА НА АДМИНИСТРАТИВНИ УСЛУГИ ЗА ПОДПОМАГАНЕ НА СЛУЖБИТЕ ПО ГЕОДЕЗИЯ, КАРТОГРАФИЯ И КАДАСТЪР ПРИ АДМИНИСТРАТИВНОТО ОБСЛУЖВАНЕ С КАДАСТРАЛНА ИНФОРМАЦИЯ ПРЕЗ 2022 Г…………………………….18

13. ДЪРЖАВНА ПОМОЩ ЗА КОМПЕНСИРАНЕ МАТЕРИАЛНИ ЩЕТИ ПО ЗАГИНАЛИ СЕЛСКОСТОПАНСКИ ЖИВОТНИ И УНИЩОЖЕНИ ПЧЕЛНИ КОШЕРИ В РЕЗУЛТАТ НА ПРИРОДНИ БЕДСТВИЯ, НАСТЪПИЛИ ПРЕЗ 2022Г. ………………………………………………………………………………………………………………………………………….20

14. СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”- 2022 г………………….20

15.ДЪРЖАВНА ПОМОЩ ЗА КОМПЕНСИРАНЕ НА ЗАГУБИ НА ЗЕМЕДЕЛСКИ СТОПАНИ ЗА НАПЪЛНО ПРОПАДНАЛИ ПЛОЩИ В РЕЗУЛТАТ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ, НАСТЪПИЛИ ПРЕЗ 2022 Г. …………………………………………………………………………………………. 21

16.ДЪРЖАВНА ПОМОЩ „ПОМОЩ В ПОДКРЕПА НА ЛИКВИДНОСТТА НА ЗЕМЕДЕЛСКИ СТОПАНИ ЗА ПРЕОДОЛЯВАНЕ НА НЕГАТИВНОТО ИКОНОМИЧЕСКО ВЪЗДЕЙСТВИЕ НА РУСКАТА АГРЕСИЯ СРЕЩУ УКРАЙНА“ ……………………………………………………………………………………………………………………………21

17. ДЪРЖАВНА ПОМОЩ „ПОМОЩ В ПОДКРЕПА НА ЛИКВИДНОСТТА НА ЗЕМЕДЕЛСКИ СТОПАНИ ЗА ПРЕОДОЛЯВАНЕ НА НЕГАТИВНОТО ИКОНОМИЧЕСКО ВЪЗДЕЙСТВИЕ НА COVID-19“………………………………22

18. ЕЛЕКТРОНЕН РЕГИСТЪР НА ЗЕМЕДЕЛСКИТЕ СТОПАНИ, ОТГЛЕЖДАЩИ ТЮТЮН - 2022 г. …………………….23

19. АГРОСТАТИСТИКА ……………………………………………………………………………………………………………..24

20. МОНИТОРИНГ НА ПАЗАРА НА ЗЪРНО ...................................................................................................................................25

*Контрол на обекти за съхранение на зърно*

*Контрол на земеделските стопани, произвеждащи зърно на обща площ от 5 или повече декара*

*Контрол на предприятията за преработка на зърно*

*Провеждане на представително окачествяване на добитата реколта*

21. ХИДРОМЕЛИОРАЦИИ ………………………………………………………………………………………………………….28

22. ПРОВЕРКА НА ПЛОЩИ ВЪВ ВРЪЗКА С НАРЕДБА № 1 ОТ 12.03.2018 ГОД. ЗА УСЛОВИЯТА И РЕДА ЗА ИЗДАВАНЕ НА РАЗРЕШЕНИЕ ЗА ОТГЛЕЖДАНЕ НА РАСТЕНИЯ ОТ РОДА НА КОНОПА…............................................29

23. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКАТА И ЗЕМЕДЕЛСКАТА ТЕХНИКА ………………………………………………………........................................................................ 29

*Регистрация на земеделска, горска техника и машини за земни работи*

*Технически прегледи на техниката*

*Правоспособност за работа с техниката.*

*Контрол на пазара*

*Контрол по техническото състояние и безопасността на техниката*

**ІV. ДЕЙНОСТИ НА ДИРЕКЦИЯ „АДМИНИСТРАНИТИВНО-ПРАВНА, ФИНАНСОВО-СТОПАНСКА ДЕЙНОСТ И ЧОВЕШКИ РЕСУРСИ“ ……………………………………………………………………………………………………...….32**

1. СТРУКТУРА И ЧИСЛЕНОСТ НА ПЕРСОНАЛА ………………………………………………………………………………32

2. УПРАВЛЕНИЕ НА ЧОВЕШКИ РЕСУРСИ ……………………………………………………………………………………...35

*Обучения през 2022г.*

3. ОРГАНОГРАМА НА ОБЛАСТНА ДИРЕКЦИЯ „ЗЕМЕДЕЛИЕ“ – КЮСТЕНДИЛ …………………………………………37

4. АДМИНИСТРАТИВНО-ПРАВНА ДЕЙНОСТ НА ОД „ЗЕМЕДЕЛИЕ”-КЮСТЕНДИЛ ……………………………………37

5. ИЗПЪЛНЕНИЕ НА БЮДЖЕТ 2022г. ……………………………………………………………………………………………40

6. ПРИХОДНА ЧАСТ ………………………………………………………………………………………………………………..41

*6.1 Собствени приходи*

7. РАЗХОДНА ЧАСТ ………………………………………………………………………………………………………………..44

*7.1. Заплати, възнаграждения и социално осигурителни вноски*

*7.2. Издръжка за дейността на ОД „Земеделие” – Кюстендил*

*7.3. Капиталови разходи*

8. ЧУЖДИ СРЕДСТВА, ПОСТЪПВАЩИ ПО СМЕТКА НА ОБЛАСТНА ДИРЕКЦИЯ „ЗЕМЕДЕЛИЕ“ – КЮСТЕНДИЛ ……………………………………………………………………………………………………………………………….…….…...46

9. АДМИНИСТРАТИВНИ УСЛУГИ ……………………………………………………………………………………………….47

**ІV.ОСНОВНИ ЦЕЛИ И ДЕЙНОСТИ ПРЕЗ 2022г. ………………………………………………………………………...…..50**

 **ОБЩА АГРОХАРАКТЕРИСТИКА ЗА ОБЛАСТТА**

 Област Кюстендил е разположена в Югозападна България, на територия от 3084,3 кв. км. като площта ѝ е 2,7% от територията на страната.

Релефът на областта е разнообразен – плодородна котловина и долини, разделени с хълмисти земи и планини. Климатът е преходноконтинентален, а в районите с по-голяма надморска височина – планински. Главна отводнителна артерия е река Струма, в която се вливат реките Треклянска, Драговищица, Бистрица, Слокощица, Новоселска, Джерман и Рила. Подпочвените води са на сравнително високо ниво. Язовирите „Дяково“, „Берсин“, „Дреновдол“ и „Багренци“ се използват главно за напояване. Почвената покривка е разнообразна – алувиални, канелени, хумусно-карбонатни, планиско-ливадни и чернозем-смолници. Най-голямо значение за овощарството имат алувиалните почви.

 Физикогеографското разположение на област Кюстендил определя характера и особеностите на отрасъла земеделие – застъпено е както растениевъдството, така и животновъдството.

**І. РАСТЕНИЕВЪДСТВО**

**1. ОПЕРАТИВНА ИНФОРМАЦИЯ В РАСТЕНИЕВЪДСТВОТО**

Във връзка с изготвяне на бюлетин „Оперативна информация за проведени основни селскостопански мероприятия“ ежеседмично е събирана, въвеждана в компютърна програма и изпращана в МЗм, следната информация:

*- готовност за техника* – пролетна кампания част 1, пролетна кампания част 2, жътва на пшеница и ечемик, жътва на слънчоглед, есенна сеитба;

*- проведени мероприятия* при есенници, трайни насаждения, разсаждане на тютюн; предсеитбена подготовка и засети площи с пролетници;

*- прибрана реколта* от плодове, зеленчуци, слънчоглед, царевица; жътва на есенници;

*- ход на сеитба* – предсеитбена подготовка, есенна сеитба

 **През 2022 година на територията на областта по данни от оперативната информация за растениевъдството са засети/засадени основни видове култури и е получена следната продукция:**

|  |
| --- |
| **Есенни култури** |
|  |  |  |  |  |  |  |  |
| Област | Култури | засети площи / ха | пропаднали площи ха | за реколтиране/ ха | Реколтирани/ ха | среден добив кг/ха |
| 10 | Пшеница | 6986,5 | 0 | 6986,5 | 6986,5 | 3320 |
| 10 | Ечемик | 1180 | 0 | 1180 | 1180 | 2525 |
| 10 | Ръж | 428 | 0  | 428 | 428 | 2818 |
| 10 | Тритикале | 826 | 0 | 826 | 826 | 2219 |
| 10 | Рапица | 883 | 0 | 883 | 883 | 1548 |
| **Пролетни култури** |
| Област | Култури | засети площи / ха | пропаднали площи / ха | за реколтиране / ха | реколтирани / ха | среден добив кг/ха |
| 10 | Слънчоглед | 4185 | 0 | 4185 | 4185 | 1714 |
| 10 | Царевица за зърно | 1008,2 | 0 | 1008,2 | 1008,2 | 4384 |
| 10 | Пролетен ечемик | 73 | 4 | 69 | 69 | 3174 |
| 10 | Тютюн Ориенталски | 2,3 | 0 | 2,3 | 2,3 | 283 |
| **Зеленчуци на открито** |
| Област 10 | Култури | засaдени площи / ха | пропаднали площи / ха | за реколтиране /ха | Реколтирани / ха | среден добив кг/ха |
|   | Картофи | 590,9 | 0 | 590,9 | 590,9 | 14964 |
|   | Зеле | 36,3 | 0 | 36,3 | 36,3 | 14154 |
|   | Дини | 10,5 | 0 | 10,5 | 10,5 | 16476 |
|  |  |  |  |  |  |  |
|   | Пъпеши | 43,22 | 0 | 43,22 | 43,22 | 5676 |
|   | Пипер на открито | 30,7 | 0 | 30,7 | 30,7 | 9369 |
|  |  |  |  |  |  |  |
|   | Домати на открито | 60,8 | 0 | 60,8 | 60,8 | 10674 |
|   | Краставици на открито | 8,15 | 0 | 8,15 | 8,15 | 13142 |
| **Зеленчуци в оранжерии** |
| Област | Култури | засaдени площи / ха | пропаднали площи / ха | за реколтиране /ха | Реколтирани / ха | среден добив кг/ха |
| 10 | Домати в оранжерии | 1,4 |   | 1,4 | 1,2 | 14667 |
| **Трайни и многогодишни** |
| Област 10 | Култури | Плододаващи / ха | Млади / ха | Новосъздадени / ха | Пропаднали площи / ха | за реколтиране / ха | Реколтирани / ха | среден добив кг/ха |
|   | Ябълки | 539,37 | 7,43 | 0,2 | 0 | 539,37 | 539,37 | 9708 |
|   | Круши | 27,35 | 7,6 | 1,0 | 0 | 27,35 | 27,35 | 5253 |
|   | Праскови | 14,48 | 0,6 | 0,3 | 0 | 14,48 | 14,48 | 7051 |
|   | Сливи | 488,79 | 19,79 | 9,7 | 0 | 488,79 | 488,79 | 5552 |
|   | Вишни | 24,87 | 3,95 | 0 | 0 | 24,87 | 24,87 | 3796 |
|   | Череши | 1791,79 | 23,6 | 3,0 | 0 | 1791,79 | 1791,79 | 4537 |
|   | Орехи | 72,92 | 104,80 | 2,3 | 0 | 72,92 | 72,92 | 1718 |
|   | Кайсии | 8,21 | 5,27 | 0 | 0 | 8,21 | 8,21 | 5518 |
|   | Малини | 23,36 | 0 | 0 | 0 | 23,36 | 23,36 | 2358 |
|   | Ягоди | 8,48 |  0 | 0  | 1,5 | 6,98 | 6,98 | 6556 |
|   | Лозя с винени сортове грозде | 123,96 | 0 | 0 | 0 | 123,96 | 123,96 | 6577 |
|   | Лозя с десертни сортове грозде | 2 | 0 | 0 | 0 | 2 | 2 | 4500 |
|   | Лавандула | 4,5 | 0 | 0 | 0,5 | 4 | 4 | 11,2 |

 Агроклиматичната обстановка през есента на 2022г. на територията на област Кюстендил, за есенните култури се характеризира като нормална.

 **2. ПОСТОЯННА ОБЛАСТНА ЕКСПЕРТНА КОМИСИЯ ЗА ПРОВЕЖДАНЕ НА ОБСЛЕДВАНЕ НА ПЛОЩИТЕ СЪС ЗЕМЕДЕЛСКИ КУЛТУРИ**

На основание Заповед № РД09-78/08.02.2018г. на Министъра на земеделието, храните и горите е издадена Заповед №РД-05-80/27.03.2018г., изменена със Заповед № РД-07-30/10.03.2020г. на директора на Областна дирекция „Земеделие” - Кюстендил, е определена постоянно действаща експертна комисия на територията на област Кюстендил, която по предварително установен график, провежда периодични обследвания на посевите и насажденията от земеделски култури и при необходимост издава констативни протоколи (по образец) или обикновени протоколи.

Периодичните обследвания на посевите за установяване на моментното им състояние, съобразно агроклиматичните условия се извършиха на 4 етапа по общини от специално сформираните Експертни комисии. Събраната информация относно състоянието на културите, очакваните средни добиви /прогнози/, количество и качество на очакваната или прибрана продукция, както и въздействието на агроклиматичните фактори върху културите, се докладваха своевременно в МЗм, както следва:

**І етап** – 10 % обследване в периода от 24 до 31 март доклад до МЗм с Изх. № РД-12-01-93-9/31.03.2022г.;

**ІІ етап** – 10 % обследване в периода от 26 април до 3 май доклад до МЗм с Изх. № РД-12-01-93-18/03.05.2022г.;

**ІІІ етап** - 100 % обследване в периода от 26 май до 3 юни доклад до МЗм с Изх. № РД-12-01-93-26/06.06.2022г.;

**ІV етап** – 10 % обследване, 7-10 дни преди жътва до 30 юни 2022 г. доклад до МЗм с Изх. № РД-12-01-93-30/30.06.2022г.

В резултат на подадени заявления от регистрирани земеделски стопани по Наредба №3/1999г. за създаване и поддържане на регистър на земеделските стопани, за нанесени поражения от градушка и от вредители (скакалци), са извършени проверки на място и са издадени 2 обикновени протокола.

Издадените протоколи са връчени на земеделските стопани и са представени в МЗм.

**ІІ. ЖИВОТНОВЪДСТВО**

На територията на област Кюстендил отглежданите животни са говеда, овце, кози, коне, свине, птици, зайци и пчели.

В таблична част е представен броят животни по видове за стопанската 2021/2022 година и сравнителни данни със стопанската 2020/2021 година

|  |  |  |  |
| --- | --- | --- | --- |
| ***Видове животни*** | ***Брой за******2021/2022*** | ***Брой за*** ***2020/2021*** | ***Тенденция*** ***2021/2022*** |
| ***Говеда и биволи*** | ***5592*** | ***6064*** | ***-*** |
| ***Крави/млечни и за месо*** | ***3637*** | ***3918*** | ***-*** |
| ***Биволици*** | ***3*** | ***22*** | ***-*** |
| ***Коне***  | ***1983*** | ***2109*** | ***-*** |
| ***Овце*** | ***11885*** | ***13473*** | ***-*** |
| ***Овце майки/млечни*** | ***6396*** | ***8302*** | ***-*** |
| ***Кози*** | ***1181*** | ***1097*** | ***+*** |
| ***Кози майки*** | ***1081*** | ***1012*** | ***-*** |
| ***Свине*** | ***10*** | ***33*** | ***-*** |
| ***Свине майки*** | ***9*** | ***29*** | ***-*** |
| ***Птици*** | ***112271*** | ***121124*** | ***+*** |
| ***Кокошки носачки*** | ***93271*** | ***93714*** | ***-*** |
| ***Бройлери бр.*** | ***13000*** | ***13000*** | ***=*** |
| ***Зайци бр.*** | ***100*** | ***241*** | ***-*** |
| ***Зайкини*** | ***20*** | ***156*** | ***-*** |
| ***Пчелни семейства*** | ***3059*** | ***3249*** | ***-*** |

**ІІІ. ДЕЙНОСТИ НА ГЛАВНА ДИРЕКЦИЯ „АГРАРНО РАЗВИТИЕ“**

**1.ДЕЙНОСТИ ПО КАМПАНИЯ НА МЗм ЗА ПОДАВАНЕ НА ВЪЗРАЖЕНИЯ, ОТНОСНО СПЕЦИАЛИЗИРАНИЯ СЛОЙ "ПЛОЩИ В ДОБРО ЗЕМЕДЕЛСКО СЪСТОЯНИЕ"**

 В периода от 07.01.2022 година до 31.12.2022 година са приети 42 броя възражения, специално генерирани от ИСАК за обхвата на специализирания слой „Площи в добро земеделско състояние”, по отношение на заявените от земеделски стопани земеделски площи за подпомагане за 2022г. Запознаването с географския обхват на специализирания слой „Площи, допустими за подпомагане" в рамките на определен физически блок се извърши в общинските служби по земеделие на територията на областта, в която се намират заявените от кандидата площи. Запознаването става чрез преглед на екран на конкретни физически блокове или части от тях върху Цифровата орто-фото карта, със съдействието на служител от ОСЗ.

 По указания всички възражения бяха въведени он-лайн на сървър на МЗм за разглеждане и отговор в срок.

**2. ИНФОРМАЦИОННО - РАЗЯСНИТЕЛНИ КАМПАНИИ**

 Не са организирани информационно-разяснителни кампании по общини. Всички новости за земеделските стопани са обявявани на интернет-страницата на дирекцията и информационните табла на общинските служби по земеделие.

 Ежедневно, при посещение на стопаните, експертите от дирекцията и общински служби по земеделие дават компетентни консултации и съвети по следните направления:

 Регистрация в ИСАК;

 Кандидатстване по схеми и мерки за подпомагане на площ;

 Разяснения по наредбите от ПРСР;

 Регистрация на земеделски стопани по Наредба №3/99 г. и др. въпроси.

 Информация, данни, документи и др. по всички актуални кампании, обяви, постановени решения, заповеди, протоколи и др. новини, които касаят гражданите се публикуват своевременно в съответните секции на интернет страницата на ОД“Земеделие“- Кюстендил <https://www.mzh.government.bg/ODZG_Kyustendil>.

**3. ДЕЙНОСТ ПО НАРЕДБА № 19 ОТ 25 ОКТОМВРИ 2012Г. ЗА СТРОИТЕЛСТВО В ЗЕМЕДЕЛСКИ ЗЕМИ БЕЗ ПРОМЯНА ПРЕДНАЗНАЧЕНИЕТО ИМ.**

Наредба № 19 от 25 октомври 2012 година за строителство в земеделските земи без промяна на предназначението им регламентира, редът и условията за застрояване в земеделските земи по смисъла на Закона за собственост и ползване на земеделските земи, Закона за устройство на територията и Закона за опазване на земеделските земи, за случаите в които не се променя предназначението им. Земеделските стопани могат да реализират обекти, свързани с ползването на земята, чиито функции са съвместими с предназначението й, без да е необходимо да се провежда процедурата по промяна предназначение на земеделската земя за неземеделски нужди. По-малък е процента на заявени инвестиционни предложения и запитвания за изграждане на съоръжения за водоснабдяване, канализация, хидромелиоративни съоръжения, торохранилища и пречиствателни съоръжения.

Собствениците на земеделски земи входирали мотивирано предложение по горецитираната наредба за 2022 година са 56 бр., от които са издадени 52 броя положителни становища по чл. 11, ал. 1, т. 4 от Наредба 19 от 25 октомври 2012 година за строителство в земеделски земи без промяна предназначението им и 4 броя становища с отказ.

През 2022 година са извършени 52 броя проверки на място по издадените положителни становища на територията на област Кюстендил, както и проверки на 4 броя становища с отказ.

По искане на собственици на имоти са издадени общо 60 броя актове за категоризация на земеделските земи, като е спазена нормативната уредба на Наредбата за категоризиране на земеделските земи при промяна на тяхното предназначение и чл. 11 от Тарифа за таксите, които се заплащат при промяна на предназначението на земеделските земи.

По издадените 60 бр. актове за категоризация на земеделските земи при промяна на тяхното предназначение няма подадени възражения.

**4. ДЕЙНОСТ НА КОМИСИЯТА ПО ЧЛ. 17, АЛ. 1, Т. 1 ОТ ЗАКОНА ЗА ОПАЗВАНЕ НА ЗЕМЕДЕЛСКИТЕ ЗЕМИ /ЗОЗЗ/**

За календарната 2022 год. Комисията по чл.17, ал.1, т.1 от ЗОЗЗ е провела 10 редовни заседания, на които бяха разгледани предложения по 42 броя преписки и постановени 42 броя решения.

 С постановените общо 42 броя решения за промяна предназначение на земеделска земя е променено предназначението на общо 136,606 дка, като размера на дължимите такси по чл.30 от ЗОЗЗ е 96307,11 лв.

За горецитираната сума от заплатени държавни такси по чл.30 от ЗОЗЗ са изготвени тримесечни обобщителни справки, същите са представени в срок за отчет в МЗм.

През 2022 год. прегледа и проучването на преписките и подготвянето им за доклади се осъществи от един главен директор и един старши експерт.

Към момента на територията на Кюстендилска област, общините Кюстендил, Невестино, Трекляно, Рила, Бобов дол и Сапарева баня имат Общи устройствени планове. В процес на възлагане, изработка, съгласуване, одобряване и влизане в сила са Общите устройствени планове на общините Кочериново, Бобошево и Дупница.

 Преобладаващият вид на обектите е предимно за жилищно и вилно строителство, сгради за отдих и курорт и др,. като по-голям част от разгледаните 42 броя, преписки от Комисията по чл. 17, ал. 1, т. 1 от ЗОЗЗ, са за имоти в общините Кюстендил и Сапарева баня.

Експертите по промяна на предназначението на земеделските земи за неземеделските нужди са взели участие:

* в държавни приемателни комисии по рекултивации /техническа рекултивация/ на депа за битови отпадъци – Кюстендил и Невестино.
* експертни екологични съвети към Регионална инспекция по опазване на околната среда /РИОСВ/;
* в експертни комисии към АГКК и др.

 По 9 броя преписки са наложени актове за административни нарушения по ЗОЗЗ, същите са изпратени в МЗм с окомплектовани преписки за издаване на наказателни постановления.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Областна дирекция "Земеделие" | Постановени решения за промяна предназначението | Площ на земята с постановени решения | Постановени такси по чл.30, ал.1 от ЗОЗЗ | Влезли в сила решения | Площ на земята с влезли в сила решения | Заплатени такси по чл.30, ал.1 от ЗОЗЗ | Заплатени такси по чл.30, ал.2 от ЗОЗЗ | Преобладаващ вид на обектите /с влезли в сила решения/ |
|  | бр. | кв.м. | лв. | бр. | кв.м. | лв. | лв. |  |
| 1 | 2 | 3 | 4 | 5 | 6 | 7 | 8 | 9 |
| Кюстендил 2022 година | **42** | **136606** | **96307,11** | **39** | **126022** | **80712,52** | **0.00** | Жилищно строителство, производствени и търговски обекти |
| Кюстендил 2021 година  | **37** | **93370** | **59529.74** | **37** | **93370** | **59529.74** | **0.00** | Жилищно строителство, производствени и търговски обекти |

**5. РЕГИСТЪР НА ЗЕМЕДЕЛСКИТЕ СТОПАНИ НА ТЕРИТОРИЯТА НА ОБЛАСТТА, СЪГЛАСНО ИЗИСКВАНИЯТА НА НАРЕДБА № 3/29.01.1999г. ЗА СЪЗДАВАНЕ И ПОДДЪРЖАНЕ НА РЕГИСТЪР НА ЗЕМЕДЕЛСКИТЕ СТОПАНИ**

Областната дирекция "Земеделие" – Кюстендил, води регистър на земеделските стопани на територията на областта, съгласно изискванията на Наредба № 3 от 29.01.1999г., с която се определят условията и редът за регистриране на земеделските стопани съгласно чл. 7, ал. 1 от Закона за подпомагане на земеделските производители. Обработването, заверката и входирането на Анкетните формуляри се извършва в съответната ОСЗ по местонахождение на имота.

През стопанската 2021/2022 година, общият брой на регистрираните земеделски стопани по Наредба № 3 от 29.01.1999г. е **1396 бр**. От тях **76 бр**. са с нова регистрация. Поради промяна на обстоятелствата и на основание чл. 11, ал. 2 и 3 от Наредба № 3/29.01.1999г. са извършени **97 бр**. актуализации на земеделската дейност.

**За сравнение:**

* през стопанската 2020/2021 година, общият брой на регистрираните земеделски стопани по Наредба № 3 от 29.01.1999г. е **1459 бр**. От тях **81 бр**. са с нова регистрация. Поради промяна на обстоятелствата и на основание чл. 11, ал. 2 и 3 от Наредба № 3/29.01.1999г. са извършени **86 бр.** актуализации на земеделската дейност
* през стопанската 2019/2020 година, общият брой на регистрираните земеделски стопани по Наредба № 3 от 29.01.1999г. е **1499 бр.** От тях **62 бр**. са с нова регистрация.

Областна дирекция "Земеделие" – Кюстендил, предоставя ежемесечно на териториалните поделения на агенция по заетостта информация за регистрираните земеделски стопани, съгласно чл. 18, ал. 5 от Наредба № 3/ 1999г. на МЗм.

**6. РЕГИСТЪР НА ПЛЕМЕННИ ПЧЕЛНИ МАЙКИ И ИЗКУСТВЕНИ РОЯЦИ/ ОТВОДКИ**

**На основание чл. 19, ал. 2 от Закона за пчеларството, в регистъра на Областна дирекция "Земеделие" - Кюстендил е вписан един производител на племенни пчелни майки и изкуствени рояци (отводки), съгласно становище на Българска пчеларска развъдна асоциация с изх. № 004/11.01.2022г.**

**Броя на пчелните семейства за стопанската 2021/2022 година е 3059 бр.**

 **7. СЪСТОЯНИЕ И ПОЛЗВАНЕ НА ЗЕМИТЕ ОТ ДЪРЖАВНИЯ ПОЗЕМЛЕН ФОНД**

 Държавният поземлен фонд в област Кюстендил е 53238,966 дка, обособен в 603 броя имоти в девет общини. Общият размер на площите на земеделските земи от ДПФ по общини е показан на **фигура 1**

Министърът на земеделието предоставя безвъзмездно земи от държавния поземлен фонд на организациите и ведомствата по [чл.24, ал.2 и 3](https://web.apis.bg/p.php?i=300040), необходими за тяхната дейност. Земите от ДПФ могат да се ползват само за целите, за които са предоставени. Общата площ на имотите, ползвани по този ред е с размер на **1027,245 дка**, разпределена по общини, както следва: община Бобов дол – 50,218 дка, община Дупница – 126,451 дка, община Кюстендил – 645,389 дка, община Невестино – 84,404 дка и община Рила – 120,783 дка

На **фигура 2** е показана площта на предоставените по този ред имоти.

 Приоритетна и основна приходна дейност е предоставянето на земи от държавния поземлен фонд под наем и/или аренда чрез провеждане на тръжни процедури. Отдаването под наем и/или аренда на земи от ДПФ се извършва, съгласно разпоредбите на Закона за собствеността и ползването на земеделските земи, Правилника за приложението му и приключва със заповед на директора за актуализиране на информацията и осчетоводяване на приходите, постъпили след провеждането на всяка една от тръжните сесии.

През 2022 година са проведени четири тръжни сесии за отдаване под наем на земеделски земи от държавния поземлен фонд.

 Със Заповед № РД46-54/28.02.2022г. на министъра на земеделието е одобрен списък със свободните мери, пасища и ливади от ДПФ на основание чл. 37и, ал. 2 от ЗСПЗЗ за стопанската 2022-2023 година и същия е обявен в ОД „Земеделие“ - Кюстендил. Предложени са 249 броя имоти с начин на трайно ползване: „пасище, мера” и „ливада” с обща площ 39799,325 дка.

За предоставяне под наем на пасища, мери и ливади от ДПФ на основание чл. 37и, ал. 14 от ЗСПЗЗ е проведена една тръжна сесия за стопанската 2021-2022 година за отдаване на имоти на собственици на пасищни селскостопански животни, регистрирани в Интегрираната информационна система на БАБХ. Предоставени са 3 бр. имота с обща площ **1533,085 дка** с дължим наем в размер на **16342,83 лв**. Договорите за наем са сключени за една стопанска година.

За предоставяне под наем на пасища, мери и ливади от ДПФ на основание чл. 37и, ал. 13 от ЗСПЗЗ е проведена една тръжна сесия за стопанската 2022-2023 година за отдаване на имоти на собственици на пасищни селскостопански животни, регистрирани в Интегрираната информационна система на БАБХ.

Предоставени са **55 бр.** имота с обща площ **15311,128** дка с дължим наем в размер на **283 535,91** лева.

 Във връзка с утвърдената от заместник-министъра на земеделието и храните Методика за извършване на проверки по реда на чл. 47, ал. 8 от ППЗСПЗЗ, общинските служби по земеделие извършиха проверки за състоянието и ползването на имотите от държавния поземлен фонд към 31.05.2022г. и 30.11.2022г.

 След обстоен преглед на констатациите, отразени в протоколите на комисиите, при спазване на приетия Антикорупционен план в системата на министерство на земеделието за 2022г. за постигане на ефективен контрол при извършване на теренните проверки на принципа на ротация на служителите, със заповед на директора на ОД „Земеделие“ – Кюстендил, бяха определени експертни комисии от ОСЗ за установяване на състоянието и ползването на земите от ДПФ, при което се констатира, че поземлените имоти се ползват с договори за наем или аренда, а само незначителна част от тях се обработват без сключени такива. Ползваните без правно основание имоти, установени от комисиите към 30.11.2022г. са с обща площ от 26,467 дка, разпределени в следните общини: Бобов дол, Бобошево, Кюстендил, Невестино и Рила. За имотите ползвани без правно основание не са установени ползвателите на земеделски земи без правно основание и на основание разпоредбата на чл. 43, ал. 3 от Закона за административните нарушения и наказания /ЗАНН/е поискано съдействие от общините за установяване самоличността на неправомерните ползватели.

Във връзка с отменен мораториум за придобиване по давност на имоти частна държавна и общинска собственост с Решение № 3/24.02.2022 г. на Конституционния съд на Република България по конституционно дело № 16/2021г. и в изпълнение на указания от министерство на земеделието, приоритет в изпълняваните дейности в ОД „Земеделие“ – Кюстендил бе съставяне на актове за държавна собственост за земите от държавния поземлен фонд и имотите частна държавна собственост, находящи се в бивши стопански дворове на организациите по § 12 от ПЗР на ЗСПЗЗ. В резултат, на което ОД „Земеделие“ - Кюстендил е поискала от съответните институции издаване на скици, удостоверения за идентичност и реституционни претенции, както и издаване на данъчни оценки за съответните имоти. Процедурата по съставяне на актове за държавна собственост ще продължи и през 2023г.

**8. СПОРАЗУМЕНИЯ ПО РЕДА НА ЧЛ. 37В И ЧЛ. 37Ж ОТ ЗСПЗЗ**

Процесът по сключване на споразумения изисква много време и наличие на човешки ресурс. Въпреки кратките и интензивни срокове в рамките на които трябва да бъдат обработени всички представени от земеделските стопани заявления и декларации за изготвяне на предварителни регистри, всички необходими изходни данни са изготвени и предоставени на комисиите и ползвателите в рамките на инструктивните срокове регламентирани от закона.

Равносметката за областта е, че от общо 180 землища, за които на основание чл. 37в, ал. 1 от ЗСПЗЗ са издадени съответните административни актове за назначаване на комисии. В 136 землища са сключени доброволни споразумения и в 9 землища са извършени служебни разпределения. На основание чл. 37в, ал. 4 са издадени 145 броя заповеди на директора на Областна дирекция „Земеделие” – Кюстендил. Всички заповедите по чл. 37в, ал. 4 ЗСПЗЗ са публикувани на интернет страницата на дирекцията.

 На територията на област Кюстендил за стопанската 2022/2023 година на основание чл. 37в от ЗСПЗЗ са издадени заповеди за доброволни споразумения и служебни разпределения, както следва:

|  |  |  |  |  |
| --- | --- | --- | --- | --- |
| **ОБЩИНСКА СЛУЖБА ПО ЗЕМЕДЕЛИЕ** |  ОБЩИНА | **Брой издадени заповеди за землища** | **Площ с регистрирано правно основание** **/дка/**  | **Площ на имоти по чл. 37в, ал. 3, т. 2 от ЗСПЗЗ** |
| **Бобов дол** | БОБОВ ДОЛ | 19 | 38368.51 | 6486.51 |
| **Кочериново с офиси Рила и Бобошево** | БОБОШЕВО | 12 | 5179.64 | 3336.37 |
| **Дупница с офис Сапарева баня** | ДУПНИЦА | 19 | 31217.44 | 8496.38 |
| **Кочериново с офиси Рила и Бобошево** | КОЧЕРИНОВО | 11 | 14273.21 | 2790.89 |
| **Кюстендил с офис Трекляно** | КЮСТЕНДИЛ | 47 | 20603.87 | 19877.37 |
| **Невестино** | НЕВЕСТИНО | 25 | 8686.577 | 6901.27 |
| **Кочериново с офиси Рила и Бобошево** | РИЛА | 2 | 5167.084 | 1487.668 |
| **Дупница с офис Сапарева баня** | САПАРЕВА БАНЯ | 5 | 9333.087 | 1807.80 |
| **Кюстендил с офис Трекляно** | ТРЕКЛЯНО | 5 | 355.82 | 304.566 |
| **ОБЩО:** |  | **145** | **133185.24** | **51488.82** |

 На територията на област Кюстендил за календарната 2023 година на основание чл. 37ж от ЗСПЗЗ са издадени 32 броя заповеди, с които са одобрени представените доброволни споразумения за разпределените масиви за ползване на пасища, мери и ливади, както следва:

|  |  |  |  |  |
| --- | --- | --- | --- | --- |
| **ОБЩИНСКА СЛУЖБА ПО ЗЕМЕДЕЛИЕ** | ОБЩИНА | **Брой издадени заповеди за землища** | **Площ с регистрирано правно основание** **/дка/**  | **Площ на имоти по чл. 37в, ал. 3, т. 2 от ЗСПЗЗ /дка/** |
| **Бобов дол** | БОБОВ ДОЛ | 2 | 103.329 | 107.868 |
| **Дупница с офис Сапарева баня** | ДУПНИЦА | 4 | 871.55 | 1822.757 |
| **Кюстендил с офис Трекляно** | КЮСТЕНДИЛ | 10 | 953.893 | 1197.693 |
| **Невестино** | НЕВЕСТИНО | 8 | 343.908 | 506.319 |
| **Кочериново с офиси Рила и Бобошево** | РИЛА | 2 | 1065.375 | 424.942 |
| **Дупница с офис Сапарева баня** | САПАРЕВА БАНЯ | 3 | 243.458 | 427.374 |
| **Кюстендил с офис Трекляно** | ТРЕКЛЯНО | 3 | 2.367 | 83.789 |
| **ОБЩО:** |  | **32** | **3583.880** | **4570.742** |

**9. ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ 27, АЛ. 6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ. 27, АЛ. 8 ОТ ЗСПЗЗ.**

През 2022г. до МЗм са изпратени 19 броя преписки за издаване на заповеди по реда на чл. 45а от ППЗСПЗЗ, които в сравнение с 2021г. са с 3 броя повече. Получени са 7 бр. заповеди на министъра на земеделието за продажба на земя, частна държавна собственост през 2022г., като за 2021г. са 9 бр., а за 2019г. заповедите са 10 броя. Като резултат, броят на сключените договори през изминалата 2022г. е 2 бр. договори, за 2021г. е 8 бр. договори и за 2020г. са сключени 4 бр. договори.

Продадените земи, като прилежащ терен към сгради и/или съоръжения, възлизат на 10,084 дка за 2022г., 10,004 дка за 2021г. и за 2020г. са продадени 4,672 дка. Приложена е сравнителна графика в процентно изражение за продадените площи в последните три години.

Реализираните приходи за министерството на земеделието през последните три години е както следва:

|  |  |  |  |
| --- | --- | --- | --- |
| Приходи | Продажна стойност на прилежащата площ /лв./ | Режийни вноски без ДДС /лв./ | Сума за ползване по реда на чл. 27а от ЗСПЗЗ /лв./ |
| 2020г. | 25 080,00 | 601,92 | 10 009,42 |
| 2021г. | 34 138,00 | 682,74 | 15 080,18 |
| 2022г. | 32 907,00 | 658,14 | 12 201,07 |

Приложена е сравнителна графика за приходите в лева за последните три години.

По реда на чл. 27, ал. 8 от ЗСПЗЗ няма сключени договори.

 По реда на чл. 27, ал. 9 от ЗСПЗЗ през 2022г. са сключени 3 бр. договора за продажба на земи – частна държавна собственост, незаети със сгради и съоръжения на организации по §12 от ПЗР на ЗСПЗЗ и по §29 от ПЗР на ЗИД на ЗСПЗЗ, които са годни за земеделско ползване и неподлежащи на възстановяване по ЗСПЗЗ. Продадените земеделски земи са в размер на 6,141 дка, реализирани са приходи в размер на 52 100,00 лв. и режийни вноски без ДДС – 1042,00 лв.

Налага се извода, че въпреки заявения предварителен интерес за свободни имоти в стопанските дворове, при обявяване на търговете кандидатите са малко. Същите се отказват с мотива, че цените са твърде високи и процедурите много бавни.

За част от имотите, за които има интерес за закупуване са имоти, в които е имало сгради и/или съоръжения, фигуриращи в изготвените парцеларни планове или планове на новообразувани имоти. Към момента сградите не съществуват на терен и не могат да се предоставят фактури и документи, че са продадени като материали при ликвидацията на ТКЗС /от кооперации - приемници на имуществото им/или не са стопанисвани от собствениците. Тези обстоятелства не позволяват допускането им до процедури по реда на чл. 27, ал. 8 от ЗСПЗЗ.

**10. ДЕЙНОСТИ ПО ВЪЗСТАНОВЯВАНЕ НА ЗЕМЕДЕЛСКИ ЗЕМИ**

През календарната 2022г. ОД „Земеделие” – Кюстендил, продължава да изпълнява дейностите по възстановяване правата на собствениците или на техните наследници върху земеделските земи, които са притежавали преди образуването на трудовокооперативни земеделски стопанства или държавни земеделски стопанства независимо от това дали са били включени в тях или в други образувани въз основа на тях селскостопански организации.

 За периода 01.01.2022г. – 31.12.2022г. са проведени 43 заседания на комисиите за постановяване на решения по реда на чл. 33, ал. 6 от ЗСПЗЗ и чл. 11, ал. 1 от ЗВСГЗГФ в общинските служби по земеделие на територията на област Кюстендил и са разгледани 177 бр. преписки.

 Равносметката на постановените решения по общини за последните три години е следната:

**11.ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ВЪЗСТАНОВЯВАНЕ НА СРЕДНО РЕНТНО ПЛАЩАНЕ, СЪГЛАСНО ЧЛ. 37В, АЛ. 7 ОТ ЗСПЗЗ НА ПРАВОИМАЩИТЕ СОБСТВЕНИЦИ НА ЗЕМЕДЕЛСКИ ЗЕМИ ПРЕЗ 2022 Г.**

С промените на ЗСПЗЗ, влезли в сила от началото на 2015г., ползвателите на земеделски земи, на които със заповед на директора е определено дължимо средно годишно рентно плащане /т.н. бели петна/, внасят сумите по сметка за чужди средства на съответната областна дирекция "Земеделие". Сумите са депозитни и се изплащат от областната дирекция "Земеделие" на правоимащите лица в 10-годишен срок. В тази връзка на ОСЗ бяха възложени допълнителни дейности, касаещи приемане и обработване на заявленията по чл. 37, ал. 7, с цел установяване дължимото рентно плащане на правоимащите, които преди промяната на ЗСПЗЗ се внасяха и възстановяваха от съответните общини.

През 2022г. в общинските служби по земеделие в областта са приети общо 3750 броя заявления за възстановяване на т.нар. „бели петна“. Същите са обработени от експерти на ОСЗ и са подадени към ОД “Земеделие“ – Кюстендил, за изплащане.

**Обработени заявления за изплащане на суми по чл. 37в, ал. 7 и по чл. 37ж, ал. 12 от ЗСПЗЗ на правоимащите собственици - т. нар. "бели петна" през календарната 2022г.**

|  |  |
| --- | --- |
| **ОБЩИНА** | **Брой приети и обработени заявления през 2022 година в ОСЗ** |
| **по чл. 37в, ал. 7 от ЗСПЗЗ**  | **по чл. 37ж, ал. 12 от ЗСПЗЗ**  |
| Кюстендил  | 1050 | 8 |
| Дупница  | 805 | 64 |
| Кочериново | 220 | 7 |
| Невестино | 361 | 2 |
| Бобов дол | 446 | 2 |
| Сапарева баня | 388 | 102 |
| Бобошево  | 87 | 0 |
| Рила  | 147 | 33 |
| Трекляно  | 26 | 2 |
| **Общо:** | **3530** | **220** |

**12.ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ПРЕДОСТАВЯНА НА АДМИНИСТРАТИВНИ УСЛУГИ ЗА ПОДПОМАГАНЕ НА СЛУЖБИТЕ ПО ГЕОДЕЗИЯ, КАРТОГРАФИЯ И КАДАСТЪР ПРИ АДМИНИСТРАТИВНОТО ОБСЛУЖВАНЕ С КАДАСТРАЛНА ИНФОРМАЦИЯ ПРЕЗ 2022 Г.**

**Всички землища на територията на област Кюстендил са с влезли в сила заповеди за одобряване на кадастрална карта и кадастрални регистри**.

 На основание чл. 55 от Закона за кадастъра и имотния регистър (ЗКИР) „ Агенцията по геодезия, картография и кадастър извършва при поискване услуги с данни от кадастралната карта и кадастралните регистри, като предоставя официални документи и справки в електронна форма и/или в писмен и графичен вид”.

Съгласно чл. 55, ал. 7 от ЗКИР „ Общинските служби по земеделие подпомагат СГКК извън административните центрове на областите при административното обслужване на потребителите на кадастрална информация за земеделски и горски територии с одобрени КК и КР, като:

1. приемат и обработват заявления за извършване на административни услуги и предоставят на заявителите изработените от службите по геодезия, картография и кадастър официални документи - скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали;

2. издават на хартиен носител официални документи - скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали, получени в електронен вид чрез отдалечен достъп до информационната система на кадастъра, и ги предоставят на заявителите.

Посочените дейности се извършват от оправомощени със заповед на изпълнителният директор на Агенцията по геодезия, картография и кадастър служители на общинските служби по земеделие, определени от министъра на земеделието, храните и горите.  **Административно обслужване от ОСЗ с кадастрална информация се извършва съгласно:** **Наредба № РД-02-20-4 от 11 октомври 2016 г. за предоставяне на услуги от кадастралната карта и кадастралните регистри.**

Общинските служби по земеделие подпомагат службите по геодезия, картография и кадастър при административното обслужване с кадастрална информация за земеделски и горски територии с одобрени кадастрална карта и кадастрални регистри.

Общинските служби по земеделие с изключение на тези, които се намират в административните центрове на областите, подпомагат службите по геодезия, картография и кадастър при административното обслужване с кадастрална информация за територията на административната област, в която попадат. В населените места - административни центрове на областите, административното обслужване се извършва от службите по геодезия, картография и кадастър.

За подпомагане на службите по ГКК при административното обслужване с кадастрална информация Общинските служби по земеделие на територията на област Кюстендил са предоставили следния брои административни услуги:

|  |  |  |
| --- | --- | --- |
| **Уникален идентификатор съгл. регистър на услугите**  | **Наименование на административна услуга** | **ОБЩИНСКИ СЛУЖБИ ПО ЗЕМЕДЕЛИЕ**към Областна дирекция „Земеделие” – Кюстендил, извършващи административни услуги за подпомагане на службите по геодезия, картография и кадастър при административното обслужване с кадастрална информация. Брой предоставени услуги - 2022 година. |
| Кюстендил | Трекляно | Невестино | Сапарева баня | Дупница | Бобов дол | Кочериново | Бобошево | Рила |
| **1** | **2** | **3** | **4** | **5** | **6** | **7** | **8** | **9** | **10** | **11** |
| 360 | Издаване на скица на поземлен имот в урбанизирана територия |   |   |   | 3 | 4 | 2 | 13 | 11 | 2 |
| 1683 | Издаване на скица на поземлен имот в неурбанизирана територия /скици/ |   | 342 | 2572 | 822 | 510 | 750 | 742 | 564 | 156 |
| 760 | Нанасяне на настъпили промени в кадастралния регистър на недвижимите имоти  |   |   | 33 | 697 | 246 | 83 | 1105 | 269 | 26 |
| 589 | Издаване на удостоверение за наличие или липса на данни (характеристики на поземлен имот) |   |   |   | 39 | 125 | 532 | 1 | 309 | 96 |

**13. ДЪРЖАВНА ПОМОЩ ЗА КОМПЕНСИРАНЕ НА МАТЕРИАЛНИ ЩЕТИ ПО ЗАГИНАЛИ СЕЛСКОСТОПАНСКИ ЖИВОТНИ И УНИЩОЖЕНИ ПЧЕЛНИ КОШЕРИ В РЕЗУЛТАТ НА ПРИРОДНИ БЕДСТВИЯ, НАСТЪПИЛИ ПРЕЗ 2022Г.**

На територията на област Кюстендил действа постоянна експертна комисия към всяка ОСЗ, сформирани със Заповед № РД-07-1/06.01.2021г., на Директора на ОД “Земеделие“ - Кюстендил, която при наличие на природни бедствия - неблагоприятни климатични условия, извършва проверки на място и издaва констативни протоколи на регистрирани земеделски стопани на територията на област Кюстендил за загинали селскостопански животни по условията и реда на „Държавна помощ за компенсиране материални щети по загинали селскостопански животни и унищожени пчелни кошери в резултат на природни бедствия“. През 2022г. на територията на Област Кюстендил няма подадени заявления са загинали селскостопански животни и пчелни семейства в резултат на настъпили природни бедствия.

**14. СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”- 2022 г.**

С цел подпомагане на земеделските стопани при производство на първични селскостопански продукти и на основание на чл.47в, ал.3 от Закона за подпомагане на земеделските производители през 2022г. отново се приложи и стартира схема за държавна помощ: „Помощ под формата на отстъпка от стойността на акциза върху газьола, използван при първично селскостопанско производство”.

Схемата предоставя възможност за подпомагане на земеделските стопани, регистрирани по реда на Закон за подпомагане на земеделските производители /ЗПЗП/ и цели създаване на облекчени условия за използваното от тях гориво за механизирани дейности в първичното селскостопанско производство, чрез прилагане на намалена акцизна ставка на газьола. Земеделските стопани подават заявления в ОСЗ, към които опис и копия на фактурите за закупен газьол приз 2021 година. Максимално допустимото количество газьол в литри, за което може да се възстанови част от стойността на акциза, се изчислява по реда на Методика за определяне на индивидуалните годишни квоти, въз основа на допустимите за подпомагане площи или установените животни. Проверка на фактурите за закупения газьол се осъществя от Национална агенция по приходите.

Със Заповед на Министъра на земеделието е определен срок от 29.08.2022г. до 21.09.2022г. за прием на заявления за подпомагане по схемата за държавна помощ. Общинските служби по земеделие приемаха документи за кандидатстване по схемата по постоянен адрес на физическо лице/едноличен търговец или по седалище на юридическо лице и ги регистрираха в специализиран софтуер, свързан с ИСАК.

Със Заповед на Министъра на земеделието е определен допълнителен прием на заявления за подпомагане по схемата за държавна помощ „Помощ под формата на отстъпка от стойността на акциза върху газьола, използван в първичното селскостопанско производство”- Кампания 2022 г. със срок от 17.10.2022г. до 18.10.2022г.

**Общия брой на приетите и регистрирани заявление за акциз за Кампания 2022 г. е 188 бр.**

|  |  |
| --- | --- |
| **ОБЩИНСКА СЛУЖБА ПО ЗЕМЕДЕЛИЕ/ОФИС** | **Брой приети и обработени заявления за акциз през 2022 година в ОСЗ** |
| **2022 година**  |
| Кюстендил  | 84 |
| Дупница  | 50 |
| Кочериново | 14 |
| Невестино | 13 |
| Бобов дол | 3 |
| Офис Сапарева баня | 16 |
| Офис Бобошево  | 3 |
| Офис Рила  | 5 |
| Офис Трекляно  | 0 |
| **Общо:** | **188** |

**15.ДЪРЖАВНА ПОМОЩ ЗА КОМПЕНСИРАНЕ НА ЗАГУБИ НА ЗЕМЕДЕЛСКИ СТОПАНИ ЗА НАПЪЛНО ПРОПАДНАЛИ ПЛОЩИ В РЕЗУЛТАТ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ, НАСТЪПИЛИ ПРЕЗ 2022 Г.**

В изпълнение на Заповед **№ РД 09-78/08.02.2018 г.** на Министъра на земеделието, храните и горите, със заповед на директора на ОД”Земеделие”- Кюстендил са сформирани експертни комисии към всяка ОСЗ, които да установяват нанесени щети в резултат на природни бедствия или неблагоприятни климатични условия.

В резултат на подадени заявления от регистрирани земеделски стопани по Наредба №3/1999г. за създаване и поддържане на регистър на земеделските стопани, за нанесени поражения от градушка и от вредители (скакалци), са извършени проверки на място и са издадени 2 обикновени протокола.

**16.ДЪРЖАВНА ПОМОЩ „ПОМОЩ В ПОДКРЕПА НА ЛИКВИДНОСТТА НА ЗЕМЕДЕЛСКИ СТОПАНИ ЗА ПРЕОДОЛЯВАНЕ НА НЕГАТИВНОТО ИКОНОМИЧЕСКО ВЪЗДЕЙСТВИЕ НА РУСКАТА АГРЕСИЯ СРЕЩУ УКРАЙНА“**

Схемата се прилага с цел осигуряване на достатъчна ликвидност на земеделските стопани от първичното селскостопанско производство. Заявленията се приемаха в период от 30.08.2022 до 16.09.2022 година. Помощта се предоставя на земеделски стопани, отглеждащи едри и дребни преживни животни, коне, пчелни семейства, и производители на плодове и зеленчуци, маслодайна роза, ориз, винени лозя, черупкови плодове (орехи, бадеми и лешници), салати и марули, бамя, тиквички и тютюн, които:

- са регистрирани по реда на Наредба № 3 от 1999 г. за създаване и поддържане на регистър на земеделските производители *(условието не се отнася за тютюнопроизводителите).* За целта кандидатите трябва да са с активна пререгистрация.

- са регистрирани по реда на Наредба № 22 от 21 декември 2016г. за реда за воденето на регистър на тютюнопроизводителите и регистър на лицата, които притежават разрешение за изкупуване на суров тютюн и регистрирани през 2022г. в Регистър на тютюнопроизводителите – при кандидатстване за тютюн.

Помощта се предостави под формата на преки безвъзмездни средства на земеделските стопани от първичното селскостопанско производство.

През 2022 година към мярката се приложи прием на заявление за подпомагане по подмярка 22,1 „Извънредно временно подпомагане на земеделските стопани, които са особено засегнати от последиците от руското нашествие в Украйна“. Крайния срок за прием на заявления – 05.12.2022 година.

Общия брой приети заявления в ОД“Земеделие“ – Кюстендил през 2022 година е 1478 броя. В табличната част са разпределени по ОСЗ.

**Брой приети заявления по общински служби по земеделие – 2022 г.**



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **979** | **76** | **44** | **206** | **68** | **34** | **48** | **23** | **Общо 1478** |

**17. ДЪРЖАВНА ПОМОЩ „ПОМОЩ В ПОДКРЕПА НА ЛИКВИДНОСТТА НА ЗЕМЕДЕЛСКИ СТОПАНИ ЗА ПРЕОДОЛЯВАНЕ НА НЕГАТИВНОТО ИКОНОМИЧЕСКО ВЪЗДЕЙСТВИЕ НА COVID-19“**

През 2022 година продължи политиката на МЗм по подпомагане на земеделските стопани по мярка „Помощ в подкрепа на ликвидността на земеделски стопани за преодоляване на негативното икономическо въздействие на Сovid-19“.

|  |  |
| --- | --- |
| **ОБЩИНСКА СЛУЖБА ПО ЗЕМЕДЕЛИЕ/ОФИС** | **Брой приети и обработени заявления през 2022 година в ОСЗ** |
| **2022 година**  |
| Кюстендил  | 427 |
| Дупница  | 60 |
| Кочериново | 26 |
| Невестино | 76 |
| Бобов дол | 33 |
| Офис Сапарева баня | 43 |
| Офис Бобошево  | 20 |
| Офис Рила  | 7 |
| Офис Трекляно  | 5 |
| **Общо:** | **697** |

При определяне размера на помощта, са взети предвид част от разходите, свързани с производство на първична селскостопанска продукция. Помощта се изчислява на база определени ставки от МЗм по направление и видове животни/култури.

**18. ЕЛЕКТРОНЕН РЕГИСТЪР НА ЗЕМЕДЕЛСКИТЕ СТОПАНИ, ОТГЛЕЖДАЩИ ТЮТЮН - 2022 г.**

На основание чл.4, ал.2 от Закона за тютюна, тютюневите и свързаните с тях изделия, и в изпълнение на Заповед с №РД 09-316/24.03.2022г. Министъра на земеделието, Областните дирекции „Земеделие“ респективно Общински служби по Земеделие”, в срок до 29.04.2022г. вписваха заявления подадени от земеделски стопани, отглеждащи тютюн за реколта 2022 г. в публичен регистър на тютюнопроизводителите.

С попълването на регистъра се даде възможност за оценка на реалната ситуация в сектор “Тютюн“, реалният брой земеделски стопани, заети с отглеждането на тютюн и обработваните от тях площи, размерът на площите, използвани за отглеждане на различни сортове групи тютюн, договорираните и изкупени количества тютюн по сортови групи и качество.

|  |
| --- |
| **Справка за тютюнопроизводители по общини - за 2022г.** |
| **Община** | **Брой тютюнопроизводители** | **Площ имоти/дка/** | **Площ по договор/дка/** | **Количество тютюн по договор/кг./** | **Количество изкупен тютюн/кг/** |
|
|
| Кочериново | 3 | 12,874 | 12,000 | 1800 | 1600 |
| Рила | 4 | 24,984 | 18,000 | 2620 | 3046 |
| **общо** | **7** | **37,858** | **30,000** | **4420** | **4646** |

**Забележка:** В справката не са включени площ по договор, количество тютюн по договор и количество изкупен тютюн на Институт по тютюна и тютюневите изделия, т. к. договорът не е представен в офис Рила на ОСЗ – Кочериново с офиси Рила и Бобошево.

През 2022г. заявления за регистрация за въвеждане в Електронния регистър на тютюнопроизводителите са подали **7 броя** земеделски стопани.

За сравнение през 2021г. заявления за регистрация за въвеждане в База данни за тютюнопроизводителите са подали **4** броя земеделски стопани, отглеждащи тютюн, с **3** увеличение.

Предвид това че, сектор - тютюн не подлежи на европейско субсидиране се наблюдава тенденция към увеличаване броя на земеделските стопани отглеждащи тютюн.

**19.  АГРОСТАТИСТИКА**

Предоставени са индивидуалните резултати на включените в извадката стопанства, участващи в системата за земеделска счетоводна информация. Целогодишно се събират данни и за текущата година чрез посещение и директно анкетиране на земеделските стопанства. Набрани са нови стопанства с определена специализация и икономически размер за попълване на извадката. Успоредно с това се извърши и подготовка за дейностите, отнасящи се до събиране на земеделска счетоводна информация през 2022 г. и актуализиране на списъка от стопанства. Изготвени са справки и документи за нуждите на отдел „Агростатистика“ при МЗм. Участие в работни срещи, изготвяне на тримесечни отчети за разходите, вкл. отчет за извършената работа по СЗСИ. Отстраняване на грешки при тестване и проверка в програмата.

През периода ноември - декември 2022 година се проведоха анкети Производство на грозде - реколта`2022 – 36 бр., Производство на плодове - реколта `2022 – 436 бр., Производство на зеленчуци  - реколта `2022 – 99 бр., Производство от земеделски култури /добив/  - реколта `2022 – 93 бр., Наблюдение на селскостопански животни към 01.11.2022г. - 111 бр. В момента се извършва първична обработка на индивидуална статистическа информация.

През 2022г. се проведе анкета Пчеларството в България през 2022г. и Птицевъдството в България през 2022 г. По извадка стопанствата, производители на мед са 29 бр., а стопанствата, отглеждащи птици са 40 броя. Данните са събрани, въведени и контролирани, като е извършена първична обработка на индивидуална статистическа информация в компютърните програми. Извършено е наблюдение на дейността на предприятията за преработка на плодове и зеленчуци през 2022 г. Отчетена е дейността на млекопреработвателните предприятия през 2022 г. и дейността на кланиците за червени меса през 2022 г.

В периода май-юли 2022г. се проведе Българска анкета за наблюдение на селскостопанската и икономическа конюнктура /БАНСИК/. Обходени са с GPS 92 сегмента, всеки с по 36 точки на разстояние една и друга 234 метра /по въздух/, за да се определи заетостта  и използване на територията на България през 2022 година. Върху 72 точки /2 сегмента/ е направена оценка на добива  и  прогноза за производството на пшеница и ечемик - реколта`2022. Данните, събрани по време на наблюдението са въведени в създадена за целта програма. Същите са въведени в срок в ИСАС. Събрана е информация за създадени нови овощни видове през текущата година.

В съответствие с годишната програма за статистически изследвания в България през 2022г. в област Кюстендил се провежда ежемесечно наблюдение на дейността на кланиците за червени и бели меса и на млекопреработвателните предприятия. Наблюдаваните действащи предприятия в област Кюстендил са: Кланици за червени меса – 1 бр. и млекопреработвателни предприятия – 6 бр. Данните се събират и отчитат ежемесечно в МЗм.

**20. МОНИТОРИНГ НА ПАЗАРА НА ЗЪРНО**

***Контрол на обекти за съхранение на зърно***

На територията на област Кюстендил, към днешна дата действащите обекти за съхранение на зърно са 37 броя с общ капацитет 80 510 т.

 През 2022г. всички ползватели, стопанисващи обекти за съхранение на зърно, вписани в регистъра на МЗм са декларирали наличното количество зърно в тях, ежемесечно и в срок. Приети, входирани и обобщени са 432 броя декларации по приложение 2 към чл.11, ал.1 за местата за съхранение и наличното количество зърно в тях.

 В изпълнение на утвърдени от директора на ОД “Земеделие“ - Кюстендил графици са извършени 44бр. насрещни проверки за достоверност на обекти за съхранение на зърно. През 2022г. на територията на област Кюстендил, са регистрирани три нови обекти за съхранение на зърно. Същите са проверени и вписани в регистъра на обектите за съхранение на зърно.

***Контрол на земеделските стопани, произвеждащи зърно на обща площ от 5 или повече декара***

През годината на територията на област Кюстендил във връзка с практическото приложение на Наредба № 23 от 29 декември 2015г. за условията и реда за мониторинг на пазара на зърно, са извършени 8 бр. насрещни проверки за достоверност на земеделски производители.

До 30.11.2022г. са входирани и заведени 845 броя декларации за количеството произведено зърно от земеделски производители, произвеждащи зърно - обикновена пшеница, твърда пшеница, ечемик, ръж, овес, тритикале, рапица царевица, слънчоглед и соя на обща площ от 5 или повече декара.

Проверките, извършени от ОД “Земеделие“ - Кюстендил във връзка с практическото приложение на Наредба № 23 от 29 декември 2015г. за условията и реда за мониторинг на пазара на зърно, са съгласно изготвени тримесечни графици от МЗм, в които e заложен броят на обектите. За сравняваният тригодишен период, извършените проверки са в съответствие с тях.

***Контрол на предприятията за преработка на зърно***

През 2022г. в област Кюстендил всички седем броя предприятия за преработка на зърно са подали в края на всяко от тримесечията декларация за преработените количества обикновена пшеница, твърда пшеница, ечемик, царевица, слънчоглед, рапица, ръж, овес, тритикале, оризова арпа и соя.

***Провеждане на представително окачествяване на добитата реколта***

Разпоредбите на Глава пета от Наредба №23 от 29 декември 2015г. за условията и реда за мониторинг на пазара на зърно уреждат ежегодно провеждане на представителното окачествяване на добитата реколта.

Целта на окачествяването е да се събере представителна информация за изготвяне на анализ и оценка на качествените показатели на добитата реколта от основните култури в страната. Изготвените оценки служат за вземането на управленски решения, свързани със зърнения баланс в страната и подпомага дейността на зърнопроизводители, зърнопреработватели, търговци на зърно и браншови организации.

На **27 Юни 2022г.** в област Кюстендил стартира жътвената кампания.

Провеждането на представителното окачествяване на добитата реколта през 2022 година се извърши между **25.06.2022г. - 10.12.2022г.** В периода му са взети средни проби от пшеница, ечемик, слънчоглед и царевица за зърно и са оформени лабораторни проби от голям брой и различни производители в Кюстендилка област, като за целта се елиминираха по-малките партиди и бяха взети 32 средни проби от по-големите партиди в региона, както следва:

* 6 броя проби от ечемик;
* 13 броя проби от пшеница;
* 8 броя проби от маслодаен слънчоглед;
* 5 броя проби от царевица;

 Основополагащ принцип е представителното окачествяване да покрива минимум 35 % от очаквания прогнозен обем производство на съответната кулура. Извадката през 2022г. в % от реколтираното количество гарантира представителност на извършеното окачествяване.

Във връзка с разпоредбите на Наредба №23 от 29 Декември 2015г. за условията и реда за мониторинг на пазара на зърно и на основание раздел II, т.14 от Указанията за организиране работата на БАБХ и ОД „Земеделие“ по окачествяването на ечемик, пшеница, слънчоглед и царевица от реколта 2022г. са изготвени осреднени резултати от извършеното от ЦЛОЗФ - гр. София представително окачествяване на добитите през 2022г. зърнени суровини.

***Качество на ечемик-реколта҆ 2022 година.***

Средните стойности на основните показатели, които определят качествената характеристика на ечемика от реколта 2022г. за област Кюстендил са:

* Съдържание на влага: 10,1 %;
* Хектолитрова маса: 55,1 kg/hl;
* Белтъчно съдържание: 11,2 %;
* Изравненост на зърната: 68,6 %;
* Културни примеси: 0,9 %;
* Чужди примеси: 0,7 %;

***Качество на обикновена пшеница-реколта҆ 2022.***

Средните стойности на основните показатели, които определят качествената характеристика на обикновената пшеница от реколта 2022г. за област Кюстендил са:

* Съдържание на влага: 10,8 %;
* Хектолитрова маса: 70,3 kg/hl;
* Добив на мокър глутен: 22,5 %;
* Отпускане на глутена: 5,9 mm;
* Число на хлебопекарната сила: 57,8 усл.ед;
* Съдържание на протеин: 12,0 % към сухото в-во;
* Число на падане: 278,3 sec;

***Качество на черен маслодаен слънчоглед-реколта҆ 2022.***

Средните стойности на основните показатели, които определят качествената характеристика на слънчогледа от реколта 2021г. за област Кюстендил са:

* Съдържание на влага: 5,7 %;
* Масленост: 46,8 %;
* Хектолитрова маса: 40,0 kg/hl;
* Културни примеси: 2,4 %;
* Чужди примеси: 4,6 %;

***Качество на царевица-реколта҆ 2022.***

Средните стойности на основните показатели, които определят качествената характеристика на слънчогледа от реколта 2022г. за област Кюстендил са:

* Съдържание на влага: 13,0 %;
* Нишесте: 73,1 %;
* Хектолитрова маса: 71,4 kg/hl;
* Културни примеси: 7,3 %;
* Чужди примеси: 0,2 %;

**21.ХИДРОМЕЛИОРАЦИИ**

 Водните обекти и водностопанските системи и съоръжения, влизащи в ресора на Министерство на земеделието разположени на територията на област Кюстендил, се стопанисват от „Напоителни системи” ЕАД-клон Струма - Места.

 На територията на област Кюстендил няма регистрирани Сдружения за напояване.

„Напоителни системи” ЕАД клон Струма-Места, в изпълнение на Договор № РД 50-23/05.04.2019г., между Министерство на земеделието, храните и горите и „Напоителни системи”ЕАД, сключен на основание параграф 4а, алинея 1 от Преходните и заключителни разпоредби на Закона за водите за обекти предпазващи от вредното въздействие на водите /ОПВВВ/, извършва обществена услуга за защита от вредното въздействие на водите, експлоатация и поддръжка на водностопански системи и съоръжения – публична държавна собственост.

Технически съоръженията – корекции на реки и предпазни диги, отводнителни полета и отводнителни помпени станции, който стопанисва клон Струма - Места, са както следва:

**ХТР Дупница** –включва около 16 км. корекции на река Струма и притоците й.

Критични участъци са четири на брой, за който трябва да се предприемат мерки за извършване на ремонтно-възстановителни работи за възстановяване. За всички други участъци са съгласувани документи за изпълнение на ППР – 7 бр.

* На км. от 2+600 до км 2+900, в земл. на с. Бураново, общ. Кочериново е разрушена дясна берма и дига, в непосредствена близост се намират обслужващ път и магистрален газопровод за Република Гърция. Процесът на изнасяне на земни маси продължава и съществува реален риск от разрушаване на газопровода, с произтичащи от това последици.

● На км. 5+500 до км. 5+700 в землището на с. Драгодан, общ. Кочериново, обл. Кюстендил е разрушена лява и дясна берма и дига. Съществува реална опасност за устои на аквадукт на АМ “Струма“.

* На км. 7+000 до км. 8+000 - разрушена лява берма и дига и изнасяне на 50 дка. земеделска земя.
* На км. 8+200 - разрушена лява берма и дига и обслужващ път 30 м.

**ХТР Кюстендил** – включва 63,492 км. корекции на реки и 22 089 дка. отводнителни полета – За 9 бр. участъци са съгласувани документи за изпълнение на ППР .

1.Корекция р. Струма и притоците й.

На км 11+950 при водохващане Гирчевци има довлечени дървета и дънери.

2.Корекция р.Драговищица и притоците й.

3. Корекция р.Бистрица при ОП „Раненци”.

4.Корекция р.Каменица.

От км. 0+000 до км. 1+572 с. Преколница, и от км. 0+000 до км. 1+033 с. Каменичка Скакавица има нанос, и самозалесили се дървета, които затрудняват провеждането на водите, при по обилни валежи се заливат земеделски площи;

5.Корекция р.Елешница.

6.Отводнителни полета и отводнителни канали.

Отводнителните канали, които са 53, 589 км, се нуждаят от почистване.

Отводнителните полета са в лошо състояние.

През 2021 година извършените разходи по поддръжка и експлоатация на ОПВВВ са:

- за Хидротехнически район Дупница са в размер на 200 053,68 лв.

- за Хидротехнически район Кюстендил са в размер на 251 062,06 лв.

**Контрол:**

Съгласно сключен Договор между „Напоителни системи” ЕАД и МЗХГ за извършване на обществена услуга за защита от вредното въздействие на водите, експлоатация и поддръжка на водностопанските системи и съоръжения – публична държавна собственост по чл. 13, ал. 1, т. 3 от Закона за водите, както и Методика, приета с Постановление на Министерския съвет № 364 от 06.11.2014 г., регламентираща дейностите на „Напоителни системи” ЕАД по стопанисване на ОПВВВ и отчитане на изразходените средства, ОД „Земеделие”- Кюстендил, осъществява контрол по отношение на извършените дейности от страна на „Напоителни системи” ЕАД, клон Струма - Места и изразходените финансови средства.

 На територията на област Кюстендил се намира един от комплексните и значими язовири – яз. Дяково: Публична държавна собственост. Охраната на язовира се организира от МЗм и изпълнява от външен изпълнител, чрез договор за „Осигуряване на физическа денонощна въоръжена охрана”. Контрол по изпълнение на договора се осъществява от ОД „Земеделие“- Кюстендил. Дейностите по осъществявания контрол се документират в Месечен отчет и Приемо - предавателен протокол.

**22. ПРОВЕРКА НА ПЛОЩИ ВЪВ ВРЪЗКА С НАРЕДБА № 1 ОТ 12.03.2018 ГОД. ЗА УСЛОВИЯТА И РЕДА ЗА ИЗДАВАНЕ НА РАЗРЕШЕНИЕ ЗА ОТГЛЕЖДАНЕ НА РАСТЕНИЯ ОТ РОДА НА КОНОПА**

В изпълнение на Заповед № РД09-980/30.08.2022год. на Министъра на земеделието и във връзка с Наредба № 1 от 12.03.2018 год. за условията и реда за издаване на разрешение за отглеждане на растения от рода на конопа (канабис), предназначени за влакно, семена за фураж и храна и семена за посев, със съдържание под 0,2 тегловни проценти на тетрахидроканабинол, определено в листната маса, цветните и плодните връхчета, за търговия и контрол, със Заповеди №№ РД-07-73/08.09.2022г., РД-07-74/08.09.2022г. РД-07-75/08.09.2022г. на директора на ОД „Земеделие” – Кюстендил, бяха определени комисии, които да извършат проверка на 4 броя земеделски стопани отглеждащи коноп на територията на областта. Издадени са 4 бр. протоколи от проверките на място.

• площи на парцелите засети с коноп в землищата на с. Скрино, гр. Дупница, и с. Смочево с. Долна Гращица с. Коркина – 9.86 ха.

Проверено е състоянието на посевите – фаза на развитие, гъстота на кв.м., наличие на отделена връхна част на растенията. Проверен е номерът на парцела в ИСАК – декларирана площ на парцела за отглеждане на коноп, реално засята площ с коноп и притежанието на издадено разрешение за отглеждане на коноп. Изготвените протоколи отразяващи проверките са изпратени в МЗм.

**23. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКАТА И ЗЕМЕДЕЛСКАТА ТЕХНИКА**

 Дейността на ОД „Земеделие” - Кюстендил през 2022 година по регистрация и контрол на техническото състояние и безопасността на горската и земеделската техника се основаваше на изпълнение на нормативните документи и задачите поставени с изискванията на ЗРКЗГТ и Устройствен правилник на ОД „Земеделие” .

***Регистрация на земеделска, горска техника и машини за земни работи.***

 През 2022 година продължиха мерките и действията за доближаване броя на регистрираната техника до наличната такава в региона. Към 31.12.2022 година общия брой на регистрираните машини на територията на област Кюстендил достигна до **6963** **броя.** На територията на областта са извършени 378 бр. регистрации на земеделска, горска техника и пътно - строителни машини, от които 19 броя на нови машини. Системата за идентификация, регистрация и издаване на документите в ОД „Земеделие” - Кюстендил и получаването на същите от собствениците по местоживеене и въведеното административно обслужване в дирекцията, напълно задоволява потребностите на собствениците.

 За сравнение към 31.12.2021 година общия брой на регистрираните машини на територията на област Кюстендил достигна до 6766 броя. На територията на областта са извършени 355 бр. регистрации на земеделска, горска техника и пътно - строителни машини, от които 51 броя на нови машини.

 За сравнение, всичко регистрации за 2020 годината - 283 броя, в т.ч. нови – 34 броя и всичко регистрации за 2019г. годината - 303 броя, в т.ч. нови – 16 броя.

***Технически прегледи на техниката***

 Техническите прегледи на техниката са фактор, който осигурява използването в работа на безопасна техника. През 2022 година бяха извършени всичко **2498 броя** технически прегледи на машини от региона и 133 броя на машини от други региони, които се разпределят по видове машини, както следва:

|  |  |  |  |  |
| --- | --- | --- | --- | --- |
| **№****по ред** | **Вид на машината** | **Брой на машините с извършен ГТП през 2022 година** | **Брой на машините с извършен ГТП през 2021 година** | **Брой на машините с извършен ГТП през 2020 година** |
|  1. | Верижни трактори  | 43 | 53 | 64 |
|  2. | Колесни трактори  |  806 |  903 | 1047 |
|  3. | Самоходни шасита | 43 | 45 | 58 |
|  4. | Друга самоходна техника |  303 |  326 | 319 |
|  5. | Тракторни ремаркета  |  179 |  204 | 237 |
|  6. | Горска техника | 16 | 14 | 16 |
|  7. | Зърнокомбайни  | 75 | 90 | 92 |
| 8. | Самоходни силажокомбайни | - | 2 | 2 |
|  9. | Други самоходни машини | 23 | 28 | 34 |
| 10. | Общо прикачна и стационарна техника | 877 |  880 | 904 |
| 11. | ГТП на машини от други региони | 133 | 106 | 128 |

 ***Правоспособност за работа с техниката.***

 Може да се констатира, че по-голямата част от собствениците занимаващи се активно и трайно със земеделие придобиха правоспособност за работа със земеделска, горска и мелиоративна техника.

 В регион Кюстендил има регистрирана Учебна форма за обучаване на лица за придобиване на правоспособност за работа със земеделска и горска техника от категория Твк и Твк-З.

 За изминалата година няма проведени изпити за придобиване на правоспособност за работа със земеделската и горската техника от категориите Твк и Твк-З.

 Може да се констатира, че по-голямата част от собствениците занимаващи се активно и трайно със земеделие придобиха правоспособност за работа.

 ***Контрол на пазара***

 През 2022 година в регион Кюстендил бяха регистрирани 19 броя нови колесни машини като всички бяха със сертификат за одобрение на типа.

**Изпълнение на Бюджетна програма "Земеделска техника" – 2022г.**

|  |  |  |  |
| --- | --- | --- | --- |
| **№** | **Показатели**  | **Мерна единица** | **2022 г.** |
| 1 | Общ брой регистрирана техника | Брой | 378 |
| 2 | Общ брой издадени свидетелства за регистрация | Брой | 378 |
| 3 | Общ брой проведени технически прегледи. | Брой | 2498 |
| 4 | Общ брой издадени свидетелства за правоспособност | Брой | 60 |
| 5 | Общ брой проверени машини при работа и транспорт | Брой | 320 |
| 6 | Общ брой проверени машини за наличие на сертификат за одобрение на типа и съответствието | Брой | 19 |
| 7 | Съставени актове за установени нарушения по Закона за регистрация и контрол на земеделската и горската техника | Брой | 15 |
| 8 | Издадени наказателни постановления по съставени актове за установени нарушения по Закона за регистрация и контрол на земеделската и горската техника | Брой | 14 |

 Дейността на ОД „Земеделие” - Кюстендил през 2022 година по регистрация и контрол на техническото състояние и безопасността на горската и земеделската техника се основаваше на изпълнение на нормативните документи и задачите поставени с изискванията на ЗРКЗГТ и Устройствен правилник на ОД „Земеделие” .

***Контрол по техническото състояние и безопасността на техниката***

Извършването на ефективен контрол на техническото състояние и безопасността на техниката цели защита на живота и здравето на работещите със земеделска и горска техника и намаляване на трудовите злополуки и жертвите от пътнотранспортни произшествия, свързани с неизправности на техниката. Техническото състояние на техниката характеризира не само работоспособността и изправността на машините, но и влияе пряко върху нейната безопасност при работа и движение.

През 2022 година са съставени 15 броя актове за установяване на административно нарушение.

 На основата на годишни споразумения и установени вече взаимодействия бяха извършени 8 броя съвместни проверки с Регионалните звена на „ПБЗН “.

**ІV. ДЕЙНОСТИ НА ДИРЕКЦИЯ „АДМИНИСТРАНИТИВНО-ПРАВНА, ФИНАНСОВО-СТОПАНСКА ДЕЙНОСТ И ЧОВЕШКИ РЕСУРСИ“**

**1.СТРУКТУРА И ЧИСЛЕНОСТ НА ПЕРСОНАЛА.**

Организационната структура има голямо значение за достигане на поставените цели и функциите на администрацията по организацията, координацията и контрол за изпълнение на административната дейност и възложени задачи, свързани с ефективното функциониране на администрацията.

Областна дирекция "Земеделие" – Кюстендил е специализирана териториална администрация към министъра на земеделието, второстепенен разпоредител с бюджет към МЗм, юридическо лице на бюджетна издръжка със седалище - областен център град Кюстендил. Структурата, дейността, организацията на работа, числеността на администрацията се определят с Устройствен правилник на областните дирекции по «Земеделие», утвърдено от министъра на земеделието, длъжностното разписание при спазване на разпоредбите на Закона за администрацията, Закона за държавния служител и подзаконовите актове по прилагането им.

Областна дирекции"Земеделие" – Кюстендил, подпомага министъра на земеделието при провеждането на държавната политика в областта на земеделието и горите, както и при прилагането на Общата селскостопанска политика на Европейския съюз (ОСП на ЕС) на територията на област Кюстендил,определена със заповед на министъра на земеделието.

Дейността на областните дирекции "Земеделие" се осъществява на основата на принципите: законност, откритост, достъпност, ефективност, субординация, координация, предвидимост, обективност, безпристрастност, отговорност и отчетност.

Главна дирекция "Земеделие и регионална политика" в Министерството на земеделието (МЗм) осъществява:

1. координацията, методическото ръководство и контрола по прилагане на Закона за подпомагане на земеделските производители (ЗПЗП), Закона за регистрация и контрол на земеделската и горската техника (ЗРКЗГТ), Закона за опазване на селскостопанското имущество (ЗОСИ) и подзаконовите нормативни актове по прилагането им;
2. координацията, методическото ръководство и контрола по изпълнението на Националната статистическа програма, приемана ежегодно от Министерския съвет на Република

България на основание чл. 15, ал. 1 от Закона за статистиката;

1. координацията и контрола по прилагане на глава пета, раздел VI от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) и подзаконовите нормативни актове по прилагането му.

Дирекция "Поземлени отношения и комасация" в МЗм осъществява координацията, методическото ръководство и контрола по прилагане на Закона за собствеността и ползването на земеделските земи (ЗСПЗЗ), Закона за възстановяване на собствеността върху горите и земите от горския фонд (ЗВСГЗГФ), Закона за опазване на земеделските земи (ЗОЗЗ) и подзаконовите нормативни актове по прилагането им.

Дирекция "Пазарни мерки и организации на производители" в МЗм осъществява методическото ръководство по прилагане на глава пета, раздел VI от ЗПООПЗПЕС и подзаконовите нормативни актове по прилагането му.

Инспекторатът към МЗм осъществява контрол върху дейността на областна дирекция "Земеделие"- Кюстендил.

Областна дирекция „Земеделие“ – Кюстендил, се ръководи и представлява от Директор, който е орган на изпълнителната власт по смисъла на чл. 19, ал. 4, т. 4 от Закона за администрацията.

 Административното ръководство се осъществява от Главен секретар.

Според характера на дейността, която извършват, административните звена в Областна дирекция "Земеделие" – Кюстендил, са обособени в обща и специализирана администрация.

Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация в ОД «Земеделие» - Кюстендил е организирана в дирекция "Административно-правна, финансово-стопанска дейност и човешки ресурси".

Специализираната администрация е организирана в Главна дирекция "Аграрно развитие", като в състава и се включват общинските служби по земеделие на територията на областта като нейни териториални звена. Специализираната администрация подпомага и осигурява осъществяването на правомощията на директора.

Контрол за законосъобразност на документите, свързани с финансовата дейност на областната дирекция "Земеделие", се осъществява от упълномощен от директора служител на областната дирекция.

 Съгласно чл. 33, ал. 1 от ЗСПЗЗ общинските служби по земеделие /ОСЗ/ са териториални звена на областните дирекции “Земеделие”. Към Областна дирекция “Земеделие”- Кюстендил, като териториални звена функционират пет общински служби по земеделие, като три от тях са с обособени офиси, с оглед осигуряване на административно обслужване на територията на всяка една община в област Кюстендил. В състава на ОД „Земеделие“ – Кюстендил, са включени и 5 общински служби по земеделие и 4 офиса.

Общинска служба по земеделие Кюстендил с офис Трекляно;

Общинска служба по земеделие Кочериново с офиси Рила и Бобошево;

Общинска служба по земеделие Дупница с офис Сапарева баня;

Общинска служба по земеделие Невестино;

Общинска служба по земеделие Бобов дол.

С устройствен правилник на Областните дирекции „Земеделие”, са утвърдени щатни бройки, в т. ч. и за Общинските служби по земеделие. Общата численост на Областна дирекция „Земеделие“ Кюстендил, включително и Общинските служби по земеделие е 54 щатни бройки.

Със Заповед № РД-04-28/03.02.2022г. на директора е утвърдено длъжностно разписание на ОД „Земеделие“ – Кюстендил, считано от **07.02.2022 година.**

С оглед оптимизиране работата на дирекцията увеличения обем дейности, функции и задачи, произтичащи от разпоредбите на ЗРКЗГТ, ЗПООПЗПЕС, ЗСПЗЗ, както и за качествено и в срок изпълнение на поставените задачи, с одобрен от министъра на земеделието, Доклад с вх. № РД-08-212-1/21.10.2021г. в Областна дирекция „Земеделие“ – Кюстендил, е съгласувано, предложение за изменение на длъжностното разписание с което е извършена промяна в числеността и функциите на дирекция „АПФСДЧР“, главна дирекция „АР“ и на някои общински служби по земеделие, при запазване общата щатна численост на Областна дирекция “Земеделие” – Кюстендил.

 Внедрената електронна документоборотна система EVENTIS R7 е предпоставка за осъществяване на електронен обмен между областната дирекция и останалите администрации, измерване и анализ на потреблението на административни услуги, подобряване на административното обслужване и повишаване на удовлетвореността на техните потребители. Системата отговаря на всички изискванията на Държавната агенция електронно управление съгласно, Единния електронен протокол за междуведомствен обмен на документи, между администрациите се постига намаляване административната тежест, за гражданите и се увеличава бързината и ефективността при обработката на преписки изискващи получаване на придружаващи удостоверения и документи от други административни структури.

В тази връзка се издават, подновяват и преиздават електронни подписи на служители в структурата на ОД „Земеделие“ – Кюстендил, който са успешно конфигурирани за работа с EVENTIS - R7.

През 2021 година от Държавна агенция „Електронно управление“, е разработен [„Единен модел за заявяване, заплащане и предоставяне на електронни административни услуги“](https://unifiedmodel.egov.bg/wps/portal/unified-model/for-citizens-and-businesses) (Единен модел) .

Областна дирекция„Земеделие“ – Кюстендил и предоставяните от нея административни услуги са присъединени към Единния модел и предоставя на гражданите и бизнеса електронни услуги с възможност за електронното им заплащане.

На Единния портал за достъп до електронни административни услуги са разработени и публикувани 44 броя услуги предоставяни от областните дирекция „Земеделие“.

От страна на ОД „Земеделие“ – Кюстендил, са изпратени изискуемите заявления за присъединяване към Средата за електронни плащания, Електронна форма за присъединяване към средата чрез ЦВПОС и към Единна входна точка за електронни разплащания в държавната администрация, поддържана от председателя на Държавна агенция "Електронно управление".

Разработените от Държавна агенция „Електронно управление“, електронни административни услуги са достъпни на портала „Единен модел за заявяване, заплащане и предоставяне на електронни услуги“ при спазване на указанията за заявяване на услугите описани на сайта. За разработване на същите не е изразходван финансов ресурс.

**2. УПРАВЛЕНИЕ НА ЧОВЕШКИ РЕСУРСИ**

В ресор „човешки ресурси“ се осъществяват текущо дейностите по водене и съхраняване на служебните и трудовите досиета на служителите, както и по поддържане на регистри в Областна дирекция „Земеделие“. В дирекцията, функционира и се използва Единна информационна система за управление на човешките ресурси в държавната администрация (ЕИСУЧРДА), която е в интеграция с ИИСДА. Системното и коректно въвеждане на информация в ЕИСУЧРДА, предоставя възможност за осигуряване на единен източник на информация за управлението и състоянието човешките ресурси, възможност за автоматично генериране на справки и отчети, прилагане на принципа на еднократно вписване на информация и многократно използване, както и автоматичен импорт на данни.

В ЕИСУЧРДА автоматично се генерират поименни разписания на длъжностите на администрацията, чрез изготвяне на съответните документи по назначаване, преназначаване и освобождаване на служителите. Създадена е необходимата организация за провеждане на процедурата по оценка изпълнението на служителите в Областна дирекция „Земеделие“ - Кюстендил и Общинските служби по земеделие. Извършена е подготовка и провеждане на една конкурсна процедура, която е приключила с класиране без назначаване поради отказ на кандидата.

По Национална програма “Старт на кариерата 2022“ са наети на работа 2 броя служители.

***Организирани обучения, през 2022г.***

|  |  |  |  |  |
| --- | --- | --- | --- | --- |
| № по ред |  проведени обучения / семинари 2022 година | брой проведени обучения | обучаваща институция  | общ брой обучени служители |
| 1 | 2 | 3 | 4 | 5 |
| 1 | Въведение в държавната служба | 1 | ИПА | 2 |
| 2 | Стратегии и политики за противодействие на рисковете в държавната администрация | 1 | ИПА | 7 |
| 3 | Интервюто като метод за оценяване при подбор на служителите | 1 | ИПА | 10 |
| 4 | Добри практики и решения в УЧР | 1 | ИПА | 2 |
| 5 | Работа с jobs.government.bg – портал за работа в държавната администрация | 1 | ИПА | 5 |
| 6 |  Достъп до обществена информация | 1 | ИПА | 1 |
| 7 | Организация на документооборота в държавната администрация | 1 | ИПА | 14 |
| 8 | Правна уредба на защитата на личните данни | 1 | ИПА | 11 |
| 9 | Електронен документ и електронен подпис | 1 | ИПА | 28 |
| 10 | Правна уредба на защитата на личните данни | 1 | ИПА | 5 |
| 11 | Защита на личните данни в дигитална среда | 1 | ИПА | 8 |
| 12 | Информационна и мрежова сигурност в подкрепа на реформите в публичната администрация | 1 | ИПА | 2 |
| 13 | - Кибер хигиена при използване на е-поща | 1 | ИПА | 2 |
| 14 | Актуални промени в прилагането на Закона за обществени поръчки | 1 | ИПА | 1 |
| 15 |  Комуникация в цифрова среда | 2 | ИПА | 4 |
| 16 | Годишно отчетно събрание по прилагане разпоредбите на ЗРКЗГТ и изпълнение дейностите на Регламент(ЕС) №167/2013 и Регламент (ЕС) 2016/1628 на ЕП | 1 | МЗм | 1 |
| 17 | Прилагане разпоредбите на ЗОЗЗ | 1 | МЗм | 1 |
| 18 | Национална работна среща на експертите от ОДЗ по прилагане разпоредбите на ЗРКЗГТ и изпълнение дейностите на Регламент(ЕС) №167/2013 на ЕП, относно одобряване на типа и надзора на пазара ЗГПС. | 1 | МЗм | 1 |
| 19 | Теренни проверки 2022 година | 1 | МЗм | 5 |
| 20 | Национална работна среща на експертите по агростатистика от ОДЗ с ръководители и експерти от МЗм за изпълнение на дейности за функциониране на СЗСИ | 1 | МЗм | 2 |
|   | 21 |   | 112 |

**3. ОРГАНОГРАМА НА ОБЛАСТНА ДИРЕКЦИЯ „ЗЕМЕДЕЛИЕ“ - КЮСТЕНДИЛ**



**4. АДМИНИСТРАТИВНО - ПРАВНА ДЕЙНОСТ НА ОБЛАСТНА ДИРЕКЦИЯ „ЗЕМЕДЕЛИЕ”-КЮСТЕНДИЛ**

 През 2022 година е осъществявано процесуално представителство на Министерство на земеделието /МЗм/, Областна дирекция „Земеделие” – Кюстендил и общинските служби по земеделие на територията на Област Кюстендил пред Районен съд – Кюстендил, Районен съд – Дупница и Административен съд – Кюстендил.

Преобладаващият брой съдебни производства са по реда на Закона за подпомагане на земеделските производители /ЗПЗП/ – срещу заповедта на министъра на земеделието, с която е одобрен окончателният специализиран слой „Площи, допустими за подпомагане“ за Кампания 2021 година и по реда на Закона за опазване на земеделските земи /ЗОЗЗ/ - срещу решения на Комисията по чл. 17, ал. 1, т. 1 от ЗОЗЗ при ОД „Земеделие“ – Кюстендил. Осъществявано е процесуално представителство по реда на АПК по производства, образувани по жалби срещу административни актове на директора на ОД „Земеделие“ – Кюстендил.

 Общият брой дела, по които е осъществено процесуално представителство, е 16:

* 6 съдебни производства пред Административен съд – Кюстендил по реда на ЗПЗП, по които министърът на земеделието е ответник – срещу заповедта на министъра на земеделието, с която е одобрен окончателният специализиран слой „Площи, допустими за подпомагане“ за Кампания 2021 година;
* 3 съдебни производства пред Административен съд – Кюстендил по реда на ЗОЗЗ – обжалване на решения на Комисията по чл. 17, ал. 1, т. 1 от ЗОЗЗ при ОД „Земеделие“ – Кюстендил;
* 2 съдебни производства пред Районен съд – Дупница – обжалване на заповеди на директора на ОД „Земеделие“ – Кюстендил, издадени на основание чл. 37в, ал. 4 от ЗСПЗЗ;
* едно съдебно производство пред Районен съд – Кюстендил – обжалване на заповед на директора на ОД „Земеделие“ – Кюстендил, издадена на основание чл. 37в, ал. 7, изр. трето от ЗСПЗЗ;
* едно съдебно производство пред Районен съд – Дупница – обжалване на заповед на директора на ОД „Земеделие“ – Кюстендил, издадена по реда на чл. 45, ал. 6 от ППЗСПЗЗ;
* 2 съдебни производства по реда на ЗСПЗЗ и ППЗСПЗЗ пред Районен съд – Кюстендил и Районен съд – Дупница, по които съответно ОСЗ – Кюстендил с офис Трекляно и ОСЗ – Дупница с офис Сапарева баня са ответници;
* едно съдебно производство пред Административен съд – Кюстендил, по което ОСЗ – Кюстендил с офис Трекляно е ответник – обжалване на решение на Районен съд – Кюстендил.

През периода продължава представителството по образувани в предходен етап дела.

През календарната 2022 г. е образувано едно заповедно производство по реда на чл. 417 от ГПК в Софийски районен съд, за просрочени задължения към ДПФ.

На основание чл. 23, ал. 2 от Закона за регистрация и контрол на земеделската и горската техника /ЗРКЗГТ/, през 2022 г. са издадени 14 броя наказателни постановления от директора на ОД „Земеделие“ – Кюстендил, с които са наложени административни наказания „глоба“ или „имуществена санкция“ на физически и юридически лица, извършили нарушения, предвидени в ЗРКЗГТ.

По реда на Закона за достъп до обществена информация /ЗДОИ/ за периода са образувани 3 броя процедури за предоставяне на достъп до обществена информация от Областна дирекция „Земеделие“ – Кюстендил, които са приключени при спазване на законовите изисквания, като са издадени решения за предоставяне на достъп до обществена информация.

Системно през периода са извършвани проверки и е отговаряно на заявления, молби, сигнали и жалби, постъпили от организации, физически и юридически лица, във връзка с дейността на ОД „Земеделие” и общинските служби по земеделие, като са изготвени писма до различни администрации и граждани, пряко касаещи работата на ОДЗ и МЗм.

На място в общинските служби по земеделие и в ОД „Земеделие“ – Кюстендил заедно със служителите са обсъждани спорни проблеми и въпроси относно приложението на законите, изпълнението на влезли в сила съдебни решения и възникнали административно – правни проблеми.

Изразени са становища и са разработени предложения за решаване на правни проблеми. Оказвана е правна помощ на граждани и организации, както и на служители на областната дирекция и общинските служби по земеделие за законосъобразното осъществяване на компетенциите им.

Във връзка с прилагането на Регламент (ЕС) 2016/ 679 на Европейския парламент и на Съвета от 27 април 2016 година (Общ регламент относно защитата на данните) в областната дирекция се практикува документиране на информираността и съгласието при обработването на лични данни на потребителите на административни услуги. Длъжностното лице по защита на личните данни е на постоянно разположение за консултиране по възникнали казуси с обработването на лични данни.

Създадена е необходимата организация по обезпечаване на информационното обслужване чрез поддържане и актуализиране на информационните табла и официалната електронна страница на областната дирекция.

**Областната дирекция е присъединена към:**

 Средата за междурегистров обмен (RegiX), предоставяща възможност за реализиране на вътрешни електронни административни услуги между администрациите като част от комплексното административно обслужване, с цел намаляване на административната тежест върху гражданите и бизнеса. Осигурен е достъп до две справки от Имотния регистър на Агенция по вписванията, до една справки от Регистъра на задължените лица на Национална агенция за приходите и до две справки на Българска агенция по безопасност на храните, като по този начин отпада изискването за предоставяне на една част от изискващите се официални удостоверителни документи от страна на потребителите на административни услуги;

 Средата за електронен обмен на съобщения (СЕОС), която предоставя възможност обменът на електронни документи, които съдържат електронни изявления между администрациите, да осигури снабдяване по служебен път с официални удостоверителни документи, като отпадане изискването за предоставянето им на хартиен носител от страна на потребителите на административни услуги;

ОД“Земеделие“ – Кюстендил е присъединена като административни органи и доставчици на платежни услуги към Единната входна точка за електронни разплащания в централната и местната администрация и използване на функционалността „Централен ВПОС терминал“ **чрез който могат да се заплащат таксите за предоставяните административни услуги:** <https://pay.egov.bg/>

Съгласно чл. 55, ал. 7 от ЗКИР „ Общинските служби по земеделие подпомагат СГКК извън административните центрове на областите при административното обслужване на потребителите на кадастрална информация за земеделски и горски територии с одобрени КК и КР, като:

1. приемат и обработват заявления за извършване на административни услуги и предоставят на заявителите изработените от службите по геодезия, картография и кадастър официални документи - скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали;

2. издават на хартиен носител официални документи - скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали, получени в електронен вид чрез отдалечен достъп до информационната система на кадастъра, и ги предоставят на заявителите.

 Посочените дейности се извършват от оправомощени със заповед на изпълнителният директор на Агенцията по геодезия, картография и кадастър служители на общинските служби по земеделие, определени от министъра на земеделието, храните и горите.  Общинските служби по земеделие подпомагат службите по геодезия, картография и кадастър при административното обслужване с кадастрална информация за земеделски и горски територии с одобрени кадастрална карта и кадастрални регистри.

**Областната дирекция поддържа профили в:**

Портал за отворени данни (Open Data), представляващ единна, централна, публична уеб-базирана информационна система, която осигурява публикуването и управлението на информация за повторно използване в отворен, машинночетим формат, заедно със съответните метаданни. Съгласно решение на Министерски 43 съвет от 2016 г. за одобрените набори от данни за публикуване от Областните дирекции „Земеделие“ се публикува информация в csv формат за средното годишно рентно плащане по землища и общини на територията на област Кюстендил, както и такава за регистрираната земеделска и горска техника по видове на територията на областта. С решение на Министерски съвет от 2020 г. са одобрени още два набора от данни за публикуване в отворен формат – регистър на имотите с променено предназначение и регистър на договорите за наем и аренда;

Платформа за достъп до обществена информация, която като единна, централна, публична уеб-базирана информационна система осигурява електронно целия процес по подаване и разглеждане на заявление за достъп до информация, препращане по компетентност при необходимост, предоставяне на решение и публикуване на съответната информация от задължените по Закона за достъп до обществена информация субекти при спазване на защитата на личните данни на заявителя съгласно Закона за защита на личните данни.

На областната дирекция е осигурен достъп и до Регистъра на земеделските стопани и Регистър на правни основания за ползване на земеделски земи от Държавния поземлен фонд на Министерство на земеделието.

 Предоставен е достъп за издаване на Електронни свидетелства за съдимост на

Министерства на правосъдието, чрез което се постига облекчаване на административната тежест чрез премахване на изискването за представянето на някои официални документи на хартиен носител. Премахване на изискването назначените служители да представят свидетелство за съдимост пред областната дирекция.

**5. ИЗПЪЛНЕНИЕ НА БЮДЖЕТА ЗА 2022г.**

Финансово-счетоводната дейност се организира при спазване на основните счетоводни принципи посочени в Закона за счетоводството и Закона за публичните финанси.

Стопанските операции се отразяват в три обособени отчетни групи: „Бюджет“, „Други сметки и дейности” и „Сметки за средства от европейски съюз”. Прилаганата отчетност е диференцирана в две основни насоки: отчетност на касова основа и отчетност на начислена основа /счетоводна отчетност/.

Дълготрайните активи се отчитат по цена на придобиване, включваща покупна цена и разходите за привеждане на актива в подходящ за експлоатацията му вид. За дълготрайни активи се отчитат и признават активи, когато стойността им в момента на придобиването е по-голяма от 1000 лв. без ДДС за всички ДМА с изключение на компютри, чиито стойностен праг е 500 лв. без ДДС. Във връзка с ДДС № 05/30.09.2016г. и утвърдена Амортизационна политика се начисляват амортизации на нефинансови дълготрайни активи. .

Материалните запаси се оценяват по доставна стойност, която включва разходите за закупуване и други, които допринасят за привеждането на материалите в готов за тяхното ползване вид.

При отчитане на приходите водещо начало е прилагане на принципа на текущото начисляване. Отчитат се на начислена основа в момента на тяхното възникване и на касова основа в момента на постъпване по сметките на дирекцията, съгласно параграфите на ЕБК. Като приходи от стопанската дейност се отчитат приходите от наеми на земеделска земя от държавен поземлен фонд.

**6. ПРИХОДНА ЧАСТ**

***6.1.Собствени приходи***

Отчетът за касовото изпълнение на бюджета на ОД „Земеделие” – Кюстендил за периода от 01.01.2022 г. до 31.12.2022 г. отразява следните видови приходи:

- приходи от общинските служби по земеделие, съгласно Тарифата за таксите, събирани от органите по поземлената собственост – Приложение 1 към чл.1 от ПМС 286 от 10.07.1997 г.,

- приходи за регистрация и контрол на земеделска и горска техника, съгласно Тарифата за таксите, събирани по Закона за регистрация и контрол на земеделската и горската техника,

- приходи от отдаване под наем и аренда на земеделски земи от държавен поземлен фонд.

- приходи от такси, определени по Тарифата за таксите, които се заплащат при промяна предназначението на земеделските земи

- приходи от глоби, санкции, неустойки, наказателни лихви, обезщетение и начети

- други приходи

* Общинските служби по земеделие събират такси за извършени административни услуги на граждани, като издаване на препис от решения, промяна начина на трайно ползване и др.
* Съгласно на Закона за регистрация и контрол на земеделската и горската техника, се извършват годишни и сезонни технически прегледи на техника, идентификация при първоначална регистрация и промяна в регистрация, пускане в употреба или бракуване на техника; издава и подменя свидетелства за регистрация на техника, издава и подменя свидетелства за правоспособност за работа с техника.
* Приходи от отдаване под наем и аренда на земеделски земи от ДПФ -съгласно чл. 47, ал. 1 от ППЗСПЗЗ, изразяващ се в упражняване правата на собственик на Министъра на земеделието върху земите от ДПФ, отдавайки ги под наем и аренда.
* държавна такса за промяна на предназначението на земеделска земя за неземеделски нужди по решения, постановени от комисиите по чл. 17, ал. 1, т. 1 от Закона за опазване на земеделските земи (ЗОЗЗ).
* такса при внасяне на искане за разглеждане на преписка в комисиите по чл. 17, ал. 1, т. 1 от ЗОЗЗ.
* такса за издаване на копие от карта за почвената покривка.
* такса за издаване на акт за категорията на земята, за заверка на удостоверението за поливност и на скицата на площадката.
* такса за издаване на заверено копие или на препис-извлечение от предходно решение, постановено от комисиите по чл. 17, ал. 1, т. 1 от ЗОЗЗ.**.**

.

**Към 31.12.2022г. ОД"Земеделие" - Кюстендил е отчела приходи в размер на 512 771лв.**

За сравнение размера на приходите, които е отчела дирекцията за 2021г. е 272 581лв.

В сумата са включени приходи от такси за административни и други услуги и дейности в размер на **139 820 лв**. в т. ч. такси за регистрация на земеделска и горска техника **– 34 253 лв**., приходи , съгласно Тарифата за таксите, които се заплащат при промяна предназначението на земеделски земи за неземеделски нужди – **91 406 лв**. и приходи събирани от органите на поземлената собственост - **14 161** лв.

**РЕАЛИЗИРАНИ ПРИХОДИ ОТ ДЪРЖАВНИ ТАКСИ – 2022 ГОДИНА**

Утвърдените по бюджета на дирекцията приходи по параграф 24-06 "**Приходи от наем на земя"** са в размер **253 000 лв.** Към 31.12.2022г. отчетените суми по този параграф са в размер на **362 139** лв. в това число: суми в размер на 14 886 лв., които се дължат от контрагенти към 31.12.2021г. отнасящи се за договори сключени от предходни периоди, платени през отчетния период и заплатени арендни вноски в размер на 27 482 лв. по договори сключени през м.01.2022г. в резултат на проведена втора тръжна сесия за стопанската 2021/2022г. През м. 09.2022г. са начислени арендни вноски по дългосрочни договори за стопанската 2022/2023г. в размер на 44 236 лв. В резултат на проведена първа тръжна сесия за отдаване под наем и аренда на земеделски земи от ДПФ за стопанската 2022/2023г.са сключени 16 бр. договори за наем на пасища, мери и ливади с площ 14 669дка., на обща стойност 283 536 лв. От така начислените суми около 8 000 лв. предстоят да бъдат заплатени през м.01.2023г. Преизпълнението на плана по този параграф се дължи на факта, че има засилен интерес от страна на земеделските стопани за наемане под наем на мери , пасища и ливади.

 Общия размер на просрочените вземания към 31.12.2021г. е 26 822 лв. и това е неиздължена сума за стопанската 2014/2015г. и стопанската 2015/2016г.по сключени арендни договори от контрагента Албена Соколова на стойност 7190 лв.; неразплатени арендни вниски от контрагента "Агро Био Ферма" ЕООД за стопанската 2019/2020г. на стойност 9869 лв. и за стопанската 2020/2021г. на стойност - 9763 лв. След предприетите мерки от страна на ОД "Земеделие" гр. Кюстендил за събиране по съдебен ред на вземанията от длъжника Албена Соколова, има издаден изпълнителен лист от Районен съд Дупница. След оспорване на изпълнителния лист от страна на длъжника, ОД "Земеделие" гр. Кюстендил е предявила иск по реда на чл. 422 от ГПК за събиране на сумите, в резултат на което има постановено решение от Районен съд Дупница същата да заплати дължимите суми. Към 30.09.2017г. решението е обжалвано от Албена Соколова пред Окръжен съд Кюстендил. Към момента има постановено решение на КОС, с което е потвърдено решението на ДРС.Образувано е изпълнително производство пред ЧСИ за принудително събиране на дължимите суми. До настоящия момент няма събрани суми на база издадения изпълнителен лист, поради факта че лицето няма доходи и собственост върху които да бъде наложен запор. Депозирани са заявления до СРС през м. февруари 2022г.за издаване на заповед за изпълнение по реда на чл. 417 от ГПК и издаване на изпълнителен лист на "Агро Био Ферма" ЕООД. Към настоящия момент има издаден изпълнителен лист № 6713/12.04.2022г. срещу "Агро Био Ферма" ЕООД, получен в ОД "Земеделие" - Кюстендил на 19.10.2022г. Предстои да бъдат предприети действия по събиране на сумите чрез ДСИ/ЧСИ. Приходите събрани от глоби, санкции, неустойки, наказателни лихви, са **16 896 лв**. Във връзка с издадени наказателни постановления съгласно Закона за регистрация и контрол на земеделска и горска техника са постъпили приходи по §28-00 "Глоби, санкции и наказателни лихви" в размер на 1050лв. По този параграф е отразена сума в размер на 213 лв. начислена лихва за забавено плащане на арендна вноска, както и суми за неправомерно ползване на земеделски земи в размер на 210лв.В този параграф са включени и суми от трансформиране на гаранции и депозити в приход, поради неизпълнение на договорните задължения в размер на 15 423 лв.

За отчетния период са постъпили застрахователни обезщетения за ДМА в размер на **495 лв.** и други приходи в размер на **385 лв.** от продажба на бракувани материали.

 В общата сума на приходите е отразен внесения данък върху приходите от стопанска дейност на бюджетните предприятия за 2021г. в размер на **6 964 лв.**

Освен посочените по-горе приходи в ОД „Земеделие” – Кюстендил, към 31.12.2022 година са реализирани приходи, постъпващи по банкова сметка на МЗм, както следва:

* сключени 2 броя договори за продажба на прилежащи площи към сгради и съоръжения от имущество по реда на чл. 27, ал. 6 от ЗСПЗЗ с постъпили режийни разноски **658 лв.** без ДДС и суми за ползване на земята, на основание & 17, ал. 2 от ПЗР на ЗИД на ЗСПЗЗ в размер на **12 201 лв.,** продажна цена на прилежащия терен – **32 907 лв.**
* сключен 3 броя договори по реда на чл. 27, ал. 9 от ЗСПЗЗ с постъпили режийни разноски **1042 лв.** без ДДС и продажна цена – **52 100 лв.**

**7. РАЗХОДНА ЧАСТ**

За отчетния период ОД „Земеделие” – Кюстендил е отчела разходи в размер на **1 386 145** лева, разпределени както следва:

**7.1. Заплати, възнаграждения и социално осигурителни вноски** – **1 162 799лв**., в това число:

- за заплати и възнаграждения на персонал, нает по трудови и служебни правоотношения – **824 840 лв**.;

- за други възнаграждения и плащания на персонал и заплати по извън трудово правоотношение **– 67 332 лв**. в т.ч.изплатени възнаграждения на лица наети по програма“Старт на кариерата“ в размер на **22 778 лв**. ,

- за социално осигурителни вноски от работодател по трудови, служебни и извънтрудови правоотношения – **270 627 лв.**

**7.2. Издръжка за дейността на ОД „Земеделие” – Кюстендил** - **194 502 лв**., в това число:

 - вода, горива, електроенергия, материали, текущ ремонт, външни услуги, командировки, застраховки и др. – 183 196 лв.

 - платени данъци, такси - 11 306 лв.

За капиталови разходи са изразходвани 28 844 лв.

Видно от посочените данни в годишния отчет за касово изпълнение на бюджета, с най-голям относителен дял са разходите за заплати и възнаграждения, представляващи 84% от общите разходи. Разходите за издръжка са в размер на 14% от общите разходи, а капиталовите разходи са 2% от общата стойност на разходите.

 За отчетния период е извършена промяна по бюджета на ОД „Земеделие“ – Кюстендил във връзка с платени данъци, такси и административни санкции, като са увеличени разходите по §19-00 “Платени данъци, такси и административни санкции“ със сумата 759лв. и увеличени са бюджетните взаимоотношения по §§ 61-09 “Вътрешни трансфери в системата на първостепенния разпоредител“ със същата сума. Във връзка с финансово осигуряване на подкрепа за цялостно провеждане на Кампания 2022 за подпомагане на земеделските стопани са увеличени разходите с 41 800 лв., в т.ч. за персонал с 20 900лв. и за издръжка с 20 900лв. Съгласно ПМС №180/2022г. за одобряване на допълнителни разходи по бюджетите на Министерски съвет и на Министерство на земеделието за 2022г. за увеличаване на възнагражденията на персонала, са извършени промени по бюджета на дирекцията, като са увеличени разходите за персонал с 103 000 лв. С писмо № 66-4290/02.112022г. на МЗм са увеличени разходите за издръжка с 42 00 лв.и със същата сума са увеличени трансферите между бюджети. Във връзка с получени трансфери от МТСП са увеличени разходите за персонал с 27 177 лв., както и бюджетните трансфери по §§ 61-05 „Трансфери от МТСП по програми за осигуряване на заетост“. Извършени са промени по бюджета на ОДЗ –Кюстендил на основание получени застрахователни обезщетения , като са увеличени приходите в §§ 36-11“Получени застрахователни обезщетения за ДМА“ и същевременно са увеличени разходите за издръжка със сумата 495 лв.В резултат на извършена вътрешно-компенсирана промяна са увеличени капиталовите разходи по § 52-00 “Придобиване на ДМА“ с 30 000лв. и са намалени разходите за издръжка със същата сума.

Предприети са действия за своевременно разплащане на дължимите от МЗм местни данъци и такси за 2022 г. Разплатени са всички задължения към общините в област Кюстендил в общ размер **8 716** лева.

**7.3. Капиталови разходи:**

На основание чл. 112, ал. 2 от Закона за публичните финанси, ОД „Земеделие“ – Кюстендил, е изготвила предложение за вътрешно компенсирана промяна по бюджета в посока увеличение на капиталови разходи за сметка на намаление на издръжката в размер на **30 000 лева**, с които се постигнати следните резултати:

Във връзка с дългогодишната експлоатация на компютърните системи,в резултат на което голяма част от компютърната техника е амортизирана, ОД “Земеделие“ - Кюстендил е закупила 7 бр. настолни компютри на стойност 8 953лева и 1 брой преносим компютър на стойност 1329 лв.. Доставчик на закупената техника е фирма „ПИК Компютър “ ООД гр. Пловдив.

Със цел подновяване на периферната техника са закупени 9бр. скенери + принтери на обща стойност 13383 лв. и 1 бр. МФУ за сумата 1319 лв.Техниката е закупена от фирма „ПиЕсПи България“ ООД гр. София.

Закупени са 2 бр. климатици на стойност 3860лв., поради повреда и бракуване на старите климатици.

ОД“Земеделие“ – Кюстендил, оптимизира разходите си в рамките на утвърдената бюджетна рамка за 2022 година, при спазване на Нормативната база за законосъобразност и целесъобразност при прилагане на СФУК. В резултат на създадената организация за целесъобразно изразходване на одобрените средствата, същите се оказаха достатъчни за нормалното протичане на работния процес в дирекцията.

Разходите на ОД „Земеделие” Кюстендил, към 31.12.2022 година са извършени при спазване принципите на добро финансово управление, ефективно и икономично използване на предоставения бюджетен ресурс с ясно дефинирани приоритети. Изпълнението на бюджета е съобразено с утвърдените допустими максимални размери на новите задължения за разходи, които могат да бъдат натрупани през 2022 година и ангажиментите за разходи, които могат да бъдат поети през 2022 година.

**8. ЧУЖДИ СРЕДСТВА, ПОСТЪПВАЩИ ПО СМЕТКА НА ОБЛАСТНА ДИРЕКЦИЯ „ЗЕМЕДЕЛИЕ“ - КЮСТЕНДИЛ**

С изменение на чл. 37в, ал. 7 от ЗСПЗЗ от 2015 г., по сметката за чужди средства на ОД „Земеделие“ – Кюстендил, са постъпили суми от ползватели на земеделски земи, представляващи средногодишно рентно плащане за имоти, които попадат в масивите за ползване на основание издадени заповеди на директора на ОД „Земеделие” – Кюстендил по реда на чл. 37в, ал. 4 от ЗСПЗЗ. – т.нар. „бели петна“. Сумите са налични в набирателната сметка и се възстановяват от ОД „Земеделие“ – Кюстендил на правоимащите лица (собственик, съсобственик, наследник на земеделски земи) в 10 годишен срок.

В тази връзка по сметката за чужди средства са постъпили суми от ползватели и възстановени на правоимащите лица по стопански години, както следва:

|  |
| --- |
| ***Данните обхващат периода от 2015г.***  |
| **Стопанска година** | **Дължими суми от ползватели/лв.** | **Платени суми от ползватели/ лв.** | **Възстановени суми на собственици от 2015 г. до 2022г./лв.** | **Налична сума по сметка за чужди средства към 2022г./лв.** |
|  | *лева* | *лева* | *лева* | *лева* |
| 2015/2016 г. | 718 674 | 715 160 | 253176 | 461984 |
| 2016/2017 г. | 733 700 | 724 826 | 226408 | 498418 |
| 2017/2018 г. | 737 270 | 734 155 | 200938 | 533217 |
| 2018/2019 г. | 727 930 | 727 907 | 166642 | 561265 |
| 2019/2020 г. | 799 622 | 797 928 | 147518 | 650410 |
| 2020/2021 г. | 821 612 | 819 897 | 122036 | 697861 |
| 2021/2022 г.  | 837 588 | 835 873 | 71604 | 764269 |
| **Общо:** | **5 376 396** | **5 355 746** | **1188322** | **4167424** |

Входирани, проверени и изплатени през 2022г. общо **3530 броя** извлечения от заповеди за възстановяване на т.нар. „бели петна“ на правоимащите лица. През последните три години, преди текущата, т.е. 2019, 2020 и 2021 г. са обработени и изплатени 6 646 броя заявления, подадени от собствениците.

Отчитайки факта, че движението и оборотът от документи, както и финансовите средства са значителни по обем, от 2018 г. е в действие нов софтуерен онлайн базиран програмен продукт, с който работят както служителите на дирекцията, така и на общинските служби по земеделие, с който се постига много добра отчетност и контрол. Същия системно се актуализира и се внедряват нови функционалности.

**9. АДМИНИСТРАТИВНИ УСЛУГИ**

|  |
| --- |
| **АДМИНИСТНАТИВНИ УСЛУГИ ПРЕДОСТАВЕНИ ОТ ОБЩИНСКИТЕ СЛУЖБИ ПО ЗЕМЕДЕЛИЕ И ОБЛАСТНА ДИРЕКЦИЯ "ЗЕМЕДЕЛИЕ" - КЮСТЕНДИЛ** |
|
| ***Административни услуги за период от 01.01.2022 г. до 31.12.2022 г.*** | **ОСЗ** |  | **ОБЩО /БРОЙ/** |
| **ОСЗ Кюстендил** | **Офис Трекляно** | **ОСЗ Невестино** | **ОСЗ Бобов дол** | **ОСЗ Дупница**  | **Офис Сапарева баня** | **ОСЗ Кочериново** | **Офис Бобошево**  | **Офис Рила** | **ОДЗ - Кюстендил** |
|
| *1* | 2 | 3 | 4 | 5 | 6 | 7 | 8 | 9 | 10 | 11 | 12 |
| 2 Предоставяне на достъп до обществена информация |   |   |  |   |   |  |   |   |  | 3 | 3 |
| 475 Регистрация на производителите на бубено семе |   |   |   |   |   |   |   |   |   | 0 | 0 |
| [703 Издаване на удостоверение за реституционни претенции](http://iisda.government.bg/adm_services/services/service/703)  | 42 |   |   | 13 | 7 | 23 | 3 | 9 | 9 |   | 106 |
| [904 Издаване на решение за промяна предназначението на земеделски земи за неземеделски нужди с площ до 50 дка](http://iisda.government.bg/adm_services/services/service/904) |   |   |  |   |   |  |   |   |  | 42 | 42 |
| [905 Издаване на разрешение за бракуване на трайни насаждения с неизтекъл/изтекъл срок на амортизация](http://iisda.government.bg/adm_services/services/service/905)  |   |   |   |   |   |   |   |   |   | 0 | 0 |
| 907 Съгласуване на подробни устройствени планове на инфраструктурни обекти |   |   |   |   |   |   |   |   |   |   |   |
| [989 Регистриране на договор за аренда или наем и издаване на талон за аренда и наем](http://iisda.government.bg/adm_services/services/service/989) | 11037 | 523 | 1935 | 5493 | 6016 | 6121 | 4385 | 2532 | 1125 |   | 39167 |
| 1101 Регистрация на племенни и репродуктивни пчелини за производство на елитни и племенни пчелни майки и отводки (рояци) |   |   |   |   |   |   |   |   |   | 1 | 1 |
| [1115 Регистрация на развъдни ферми и стопанства за чистопороден и хибриден разплоден материал при свине и птици](http://iisda.government.bg/adm_services/services/service/1115) |   |   |  |   |  |   |   |   |  |   |   |
| [1117 Регистриране на заявления за подпомагане на земеделски стопани](http://iisda.government.bg/adm_services/services/service/1117) | 834 | 196 | 128 | 188 | 123 | 148 | 62 | 51 |   | 1730 |
| [1118 Съвместяване с картата на възстановената собственост на проекти на обекти, предоставени в цифров вид (ZEM формат)](http://iisda.government.bg/adm_services/services/service/1118) |   |   |   |   | 21 |   |   |   |   |   | 21 |
| [1125 Предоставяне на писмени справки по искане на общини във връзка с обявяване на подробни устройтсвени планове за имена и адреси на заявители по преписки за възстановяване на правото на собственост](http://iisda.government.bg/adm_services/services/service/1125) |   |   |  |   |  |   |   |   |  |   |   |
| [1163 Справка за налична информация от регистъра на собствениците](http://iisda.government.bg/adm_services/services/service/1163) |   |   |   |   |   |   |   |   |   |   |   |
| [1164 Издаване на удостоверение за идентичност на имот](http://iisda.government.bg/adm_services/services/service/1164) | 20 |   |  | 4 | 54 | 4 | 10 | 14 | 10 |   | 116 |
| [1360 Издаване на акт за категоризация на земеделски земи](http://iisda.government.bg/adm_services/services/service/1360)  |   |   |   |   |   |   |   |   |   | 60 | 60 |
| [1439 Издаване на разрешение за внос на семена и посадъчен материал от сортове, невписани в официалната сортова листа](http://iisda.government.bg/adm_services/services/service/1439) |   |   |   |   |   |   |   |   |   |   |   |
| [1440 Издаване партида на имот](http://iisda.government.bg/adm_services/services/service/1440) |   |   |  |   |  | 1 |   |   |  |   | 1 |
| [1679 Установяване на промяна в начина на трайно ползване на имот](http://iisda.government.bg/adm_services/services/service/1679) | 77 |   | 22 | 7 | 99 | 11 | 5 | 7 | 7 |   | 235 |
| [1822 Регистриране на земеделски производители](http://iisda.government.bg/adm_services/services/service/1822) | 795 | 54 | 185 | 142 | 207 | 141 | 150 | 87 | 71 | 1471 | 1832 |
| [1824 Издаване на препис от решение на поземлена комисия или Общинска служба по земеделие](http://iisda.government.bg/adm_services/services/service/1824) | 819 | 92 | 269 | 302 | 638 | 246 | 162 | 50 | 46 |   | 2624 |
| [1828 Заверяване на оценки на земеделски земи, извършени по реда на Наредбата за реда за определяне на цени на земеделски земи](http://iisda.government.bg/adm_services/services/service/1828) |   |   |  |   |  |   |   |   |  |   |   |
| 2520 Извършване на технически прегледи на земеделската и горска техника, превозните средства и машините за земни работи |   |   |   |   |   |   |   |   |   | 2498 | 2498 |
| 2521 Регистрация на земеделската и горска техника, превозните средства и машините за земни работи |   |   |  |   |  |   |   |   |  | 378 | 378 |
| 2567 Издаване на удостоверение за вписване в базата данни на нов обект за съхранение на зърно |   |   |   |   |   |   |   |   |   | 3 | 3 |
| 2572 Издаване на становище за строителство в земеделските земи без промяна на предназначението им |   |   |  |   |  |   |   |   |  | 56 | 56 |
| 2647 Издаване на разрешение за изкупуване на суров тютюн |   |   |   |   |   |   |   |   |   | 0 | 0 |
| 2652 Регистрация на тютюнопроизводители |   |   |  |   |  |   | 3 |   | 4 |   | 7 |
| 9601 Предоставяне на цифрова информация в SHP и/или DBF формат | 1 |   |   |   |   |   |   |   |   |   | 1 |
| 2133 Издаване на удостоверение –УП-3 |   |   |  |   |  |   |   |   |  |   |   |
| 2134 Издаване на удостоверение –УП-2 |   |   |   |   |   |   |   |   |   |   |   |
| 3116 Регистрация на розопроизводители, розопреработватели и обекти за производство на продукти от цвят на маслодайна роза |   |   |  |   |  |   |   |   |  | 1 | 1 |
| 9601 Предоставяне на цифрова информация в SHP и/или DBF формат |   |   |   |   |   |   |   |   |   |   |   |
| 9603 Подаване на заявление за установяване на щети, причинени от неблагоприятни климатични условия | 1 |   |  |   |  |   |   |   |  | 2 | 3 |
| 9604 Подаване на заявление по чл. 37в, ал. 7 от ЗСПЗЗ | 1037 | 353 | 443 | 741 | 286 | 213 | 87 | 114 |   | 3274 |
| 9605 Подаване на завление по чл. 37ж, ал. 12 от ЗСПЗЗ | 39 |   | 8 | 3 | 64 | 102 | 7 | 0 | 33 |   | 256 |
| COVID 19 | 432 | 76 | 33 | 60 | 43 | 26 | 20 | 7 |   | 697 |
| УКРАЙНА | 979 | 76 | 44 | 206 | 68 | 34 | 48 | 23 |   | 1478 |
| АКЦИЗ | 84 |   | 13 | 3 | 50 | 16 | 14 | 3 | 5 |   | 188 |
| ***ОБЩО:*** | 16207 | 669 | 3135 | 6617 | 8415 | 7287 | 5167 | 2919 | 1538 | 4515 | 54998 |

**ІV.ОСНОВНИ ЦЕЛИ И ДЕЙНОСТИ ПРЕЗ 2022г.**

 Основните цели и дейности на дирекцията са да подпомага министъра на земеделието, при провеждането на държавната политика в областта на земеделието и горите, както и при прилагането на Общата селскостопанска политика на Европейския съюз (ОСП на ЕС) на територията на област Кюстендил.

**СТРАТЕГИЧЕСКИ ЦЕЛИ:**

1.Устойчиво, конкурентноспособно и пазарно ориентирано селско стопанство;

2. Осигуряване на институционална подкрепа и електронизация на администрирането в отрасъла за облекчаване на административните процедури и осигуряване на прозрачно, достъпно, обективно и ефективно управление на административните процеси

3. Оптимизиране на поземлените отношения за гарантиране ефективността на земеползването и увеличаване на доходите от земеделска дейност

4. Създаване на оптимални условия за развитие на ефективно поливно земеделие и превенция на риска от наводнения, бедствия и аварии на територията на област кюстендил

**ОПЕРАТИВНИ ЦЕЛИ:**

1. Насърчаване на пазарната ориентация и стабилизиране на пазарните позиции на земеделските производители;

2.Развитие на балансирано, конкурентоспособно, устойчиво и адаптирано към климатичните промени селско стопанство;

3. Насърчаване на приемствеността между поколенията в селското стопанство, развитието на дребните стопанства и стопанствата, създаващи по-висока добавена стойност;

4. Уреждане на поземлените отношения, гарантиращи устойчивост и защита правата на собствениците и на ползвателите на земеделски земи и стимулиране окрупняването на земеделските площи;

5.Осигуряваненапо-висока професионална квалификация и информираност на земеделските производители;

6. Предоставяне на качествени административни услуги в аграрния сектор;

 • Съдействие на земеделските стопани за включване и усвояване в максимална степен на предлаганите държавни помощи и европейски средства за финансиране на земеделието, като инструмент за решаване на проблемни и приоритетни насоки в земеделската политика.

 • Стимулиране на инвестиционния процес в земеделието за техническа и технологична модернизация на сектора.

 • Засилване подкрепата на земеделски стопани за увеличаване на производството и преработката на суровини за налагането им като важен фактор за икономическо развитие и социална стабилност.

 • Съдействие на стопаните за създаване на условия за изграждане на малки и средни предприятия за дейности, създаващи доходи извън земеделското производство.

 • Ориентиране на стопаните към съхраняване на генетичните ресурси, местните породи животни и въвеждане на нови сортове растения, адаптирани към специфичните природни условия на региона.

 • Насърчаване прилагането на екологосъобразни практики чрез подкрепа по мярка „Агроекологични плащания” от ПРСР.

 • Насърчаване на производителите за дейности към модернизиране и възстановяване на хидромелиоративната инфраструктура за ефективно използване на водните ресурси.

 • Актуализиране на подхода с нови преференции към земеделските стопани, включени в обхвата от стопанства, подаващи агростатистическа и счетоводна информация по различните форми на обследване в земеделието от страна на дирекция „Агростатистика” на МЗм.

 • Съдействие и консултиране на стопаните за осигуряване на съвременно професионално образование в аграрния сектор.

 • Ускоряване въвеждането на нови научни знания и иновации за стабилизиране и развитие на земеделското производство в региона.

 • Оптимизиране използването на земеделските земи чрез ускоряване процеса на комасация, насърчаване прилагането на екологосъобразни практики с оглед опазване на земеделските земи и подобряване на продуктивните им качества.

 • Подобряване качеството на предлаганите административни услуги от страна на работещите експерти в ОД ”Земеделие” – Кюстендил и ОСЗ.

Можем да отбележим, че заложените цели на Областна дирекция „Земеделие“ – Кюстендил, са постигнати и изпълнени в определените срокове, видно от представените в настоящия доклад дейности.

През 2023 г., ще продължи последователната политика за постигане на целите на Национална програма за развитие на България 2030 и Стратегическия план за развитие на земеделието и селските райони на Република България за периода 2023-2027 г. които извеждат развитието на селското стопанство като основен фактор за общото икономическо развитие на страната.

***ЙОРДАН ДОМОЗЕТОВ /П/***

***ДИРЕКТОР НА ОД „ЗЕМЕДЕЛИЕ“–КЮСТЕНДИЛ***